Q=12	C=3	SS=1	LS=5	PS=3	DC=0	LC=0	SD=0	BS=2	G0=52	G1=31	G2=17	DLID=az_RU	BODY=Јәһја 4 | Онлајн Мүгәддәс Китаб | Јени дүнја тәрҹүмәси\nИса вә сәмәријјәли гадын (1—38)\nРуһа вә һәгигәтә ујғун ибадәт (23, 24)\nХејли сәмәријјәли Исаја иман ҝәтирир (39—42)\nИса наибин оғлуну сағалдыр (43—54)\n4 Аға ешитди ки, фәрисиләр онун Јәһјадан даһа чох шаҝирд һазырладығыны вә даһа чох адам вәфтиз етдијини билирләр.+ 2 (Әслиндә, Иса өзү јох, шаҝирдләри вәфтиз едирдиләр.) 3 Онда Јәһудијјәдән чыхыб јенидән Ҹәлиләјә јолланды. 4 Иса Сәмәријјәдән кечиб ҝетмәли иди. 5 О, Сәмәријјәнин Сихар шәһәринә ҝәлди. Бу шәһәр Јагубун өз оғлу Јусифә вердији тарланын јахынлығында јерләширди.+ 6 Орада Јагубун гујусу варды.+ Узун јолдан јорулмуш Иса гујунун јанында отурмушду. Ҝүнорта саат он ики* оларды. 7 Бу заман ораја су далынҹа бир сәмәријјәли гадын ҝәлди. Иса она деди: «Мәнә ичмәјә су вер». 8 (Шаҝирдләри шәһәрә јемәк алмаға ҝетмишдиләр.) 9 Сәмәријјәли гадын Исаја деди: «Неҹә олур ки, сән јәһуди ола-ола мәндән — сәмәријјәли бир гадындан су истәјирсән?» (Иш орасындадыр ки, јәһудиләрлә сәмәријјәлиләр арасында һеч бир мүнасибәт јохдур.)+ 10 Иса гадына ҹаваб верди: «Әҝәр сән Аллаһын әнамындан+ хәбәрдар олсајдын вә сәндән су истәјән адамын ким олдуғуну билсәјдин, өзүн ондан су истәјәрдин, о да сәнә дирилик сују верәрди».+ 11 Гадын деди: «Аға, гују дәриндир, сәнин исә су чәкмәјә һеч чәлләјин дә јохдур. Сәндә дирилик сују һарадандыр? 12 Мәҝәр сән бу гујуну бизә вермиш, өзү дә, оғуллары да, мал-гарасы да бурадан су ичмиш атамыз Јагубдан да бөјүксән?» 13 Иса гадына ҹаваб верди: «Бу сују ичән һәр бир адам јенә дә сусајаҹаг. 14 Анҹаг мәним верәҹәјим судан ичән адам әсла сусамајаҹаг.+ Бу су онун ичиндә гајнајыб әбәди һәјат верән бир чешмә олаҹаг».+ 15 Гадын она деди: «Аға, мәнә дә бу судан вер ки, бир дә сусамајым вә бура су далынҹа ҝәлмәјим». 16 Иса она деди: «Ҝет, әрини дә чағыр, бура ҝәл». 17 Гадын ҹаваб верди: «Мәним әрим јохдур». Иса деди: «Дүз дедин, әрин јохдур. 18 Сәнин беш әрин олуб, анҹаг инди јашадығын киши әрин дејил. Бурасыны дүз дедин». 19 Гадын деди: «Аға, ҝөрүрәм сән пејғәмбәрсән.+ 20 Бизим әҹдадларымыз Аллаһа бу дағда ибадәт едибләр, сиз исә дејирсиниз ки, Аллаһа Јерусәлимдә ибадәт етмәк лазымдыр».+ 21 Иса деди: «Инан мәнә, елә бир вахт ҝәләҹәк ки, сиз Атаја нә бу дағда, нә дә Јерусәлимдә ибадәт едәҹәксиниз. 22 Сиз кор-коранә ибадәт едирсиниз,+ биз исә билик әсасында ибадәт едирик, чүнки хилас јәһудиләрдән башлајыр.+ 23 Амма елә бир вахт ҝәләҹәк ки вә артыг ҝәлиб дә, Атаја дүзҝүн ибадәт едәнләр руһа вә һәгигәтә ујғун ибадәт едәҹәкләр. Чүнки Ата Она бу ҹүр ибадәт етмәк истәјәнләри ахтарыр.+ 24 Аллаһ руһдур*+, Она ибадәт едәнләр руһа вә һәгигәтә ујғун ибадәт етмәлидирләр».+ 25 Гадын она деди: «Мән билирәм ки, Мәсиһ адланан бири ҝәләҹәк. О ҝәләндә һәр шеји бизә ачыг-ајдын билдирәҹәк». 26 Иса она деди: «О, мәнәм».+ 27 Бу вахт онун шаҝирдләри ҝәлиб чыхдылар. Онлар Исанын гадынла сөһбәт етдијини ҝөрәндә тәәҹҹүбләндиләр. Амма һеч кәс сорушмады: «Ондан нә истәјирсән?», «Нијә онунла данышырсан?» 28 Гадын исә сәһәнҝини орада гојуб шәһәрә ҝетди вә ҹамаата деди: 29 «Ај ҹамаат, ҝедин, ҝөрдүјүм бүтүн ишләри мәнә данышан адама бахын. Бәлкә, Мәсиһ елә одур?» 30 Онлар шәһәрдән чыхыб Исанын јанына јолландылар. 31 Бу вахт шаҝирдләр ону дилә тутурдулар: «Рабби+, бир аз јемәк је». 32 Анҹаг Иса онлара деди: «Мәним өз јемәјим вар. Сизин ондан хәбәриниз јохдур». 33 Шаҝирдләр бир-бириндән сорушдулар: «Мәҝәр она кимсә јемәк ҝәтириб?» 34 Иса онлара деди: «Мәним јемәјим мәни ҝөндәрәнин ирадәсини јеринә јетирмәк+ вә Онун бујурдуғу иши тамамламагдыр.+ 35 Мәҝәр өзүнүз демирсиниз ки, бичинә һәлә дөрд ај вар? Мән исә сизә дејирәм: башынызы галдырын вә тарлалара бахын,+ мәһсул јетишиб, бичинә һазырдыр. 36 Бичинчи артыг әмәкһаггыны алыр вә әбәди һәјат үчүн мәһсул јығыр ки, әкән дә, бичән дә гоша севинсин.+ 37 Доғрудан да, јахшы дејибләр: “Бири әкир, о бири бичир”. 38 Мән сизи зәһмәтини чәкмәдијиниз мәһсулу бичмәјә ҝөндәрдим. Зәһмәти башгалары чәкди, сиз исә онларын зәһмәтиндән бәһрәләндиниз». 39 О шәһәрдән олан хејли сәмәријјәли һәмин гадынын: «О, ҝөрдүјүм бүтүн ишләри мәнә данышды», — сөзләрини ешидиб Исаја инанды.+ 40 Буна ҝөрә дә онлар Исанын јанына ҝәлиб хаһиш етдиләр ки, јанларында галсын. Иса орада ики ҝүн галды. 41 Исаны динләјән хејли адам да она иман етди. 42 Онлар гадына дедиләр: «Биз инди јалныз сәнин дедикләринә ҝөрә она инанмырыг. Чүнки онун сөзләрини өз гулагларымызла ешитдик вә билирик ки, о, доғрудан да, дүнјанын хиласкарыдыр».+ 43 Ики ҝүндән сонра Иса Ҹәлиләјә јолланды. 44 (Лакин Иса өзү дејирди ки, пејғәмбәр өз ел-обасында һөрмәт ҝөрмүр.)+ 45 О, Ҹәлиләјә ҝәләндә оранын сакинләри ону хошүзлә гаршыладылар, чүнки онлар Исанын бајрам вахты Јерусәлимдә етдији ишләри ҝөрмүшдүләр,+ белә ки, өзләри дә бајрама ҝетмишдиләр.+ 46 Иса јенидән Ҹәлиләнин Ганә шәһәринә, сују шәраба чевирдији јерә ҝәлди.+ Кәфәрнаһумда падшаһын бир наиби вар иди. Онун оғлу хәстә јатырды. 47 Бу адам Исанын Јәһудијјәдән Ҹәлиләјә ҝәлдијини ешидәндә онун јанына ҝетди вә Исадан хаһиш етди ки, ҝәлиб оғлуну сағалтсын, чүнки оғлан өлүм ајағында иди. 48 Амма Иса она деди: «Сиз әламәт вә мөҹүзә ҝөрмәсәниз, өмрүндә инанмазсыныз».+ 49 Падшаһын наиби деди: «Аға, нә олар, ҝәл ҝедәк, гојма оғлум өлсүн». 50 Иса деди: «Ҝет, оғлун сағалды».+ О, Исанын сөзүнә инаныб ҝетди вә 51 һәлә јолда икән нөкәрләри гаршысына чыхыб хәбәр вердиләр ки, оғлу сағалыб. 52 О, нөкәрләрдән ушағын нә вахт сағалдығыны хәбәр алды. Онлар ҹаваб вердиләр: «Дүнән ҝүнорта саат бир* оларды, ушағын гыздырмасы кечди». 53 Онда наиб баша дүшдү ки, ушаг Исанын: «Оғлун сағалды»,+ — дедији вахт сағалыб. Беләҹә, өзү вә бүтүн ев әһли Исаја иман ҝәтирди. 54 Бу, Исанын Јәһудијјәдән Ҹәлиләјә ҝәләркән ҝөстәрдији икинҹи мөҹүзә+ иди.\n^ Һәрфән: алтынҹы саат.\n^ Јәни руһани варлыгдыр.\n^ Һәрфән: једдинҹи саат.


Q=13	C=0	SS=0	LS=4	PS=9	DC=0	LC=0	SD=0	BS=1	G0=20	G1=14	G2=5	DLID=az_RU	BODY=2 Коринфлиләрә 13 | Онлајн Мүгәддәс Китаб | Јени дүнја тәрҹүмәси\n2 Коринфлиләрә 13:1—14\nЈекун хәбәрдарлыглар вә нәсиһәтләр (1—14)\n«Иман јолунда олуб-олмадығынызы даима јохлајын» (5)\nДүшүнҹәнизи дүзәлдин; һәмфикир олун (11)\n13 Артыг үчүнҹү дәфәдир, јаныныза ҝәлмәјә һазырлашырам. «Һәр иддиа ики, ја да үч шаһидин дили илә тәсдиг олунмалыдыр».+ 2 Инди сиздән узагда олсам да, елә билин ки, јаныныза икинҹи ҝәлишимдир. Әввәлләр ҝүнаһ ишләмиш адамлары вә башгаларыны габагҹадан хәбәрдар едирәм: әҝәр јенә ҝәлсәм, рәһм етмәјәҹәјәм. 3 Чүнки сиз Мәсиһин мәним васитәмлә данышыб-данышмадығына сүбут ахтарырсыныз. Мәсиһ сизинлә рәфтарда зәиф дејил, әксинә, гүдрәтлидир. 4 Дүздүр, о, зәиф икән дирәкдә едам едилди, лакин Аллаһын ҝүҹү сајәсиндә инди сағдыр.+ Мәсиһ о вахт зәиф олдуғу кими, биз дә инди зәифик, лакин Аллаһын сиздә фәалијјәт ҝөстәрән ҝүҹү сајәсиндә+ онунла бирликдә јашајаҹағыг.+ 5 Иман јолунда олуб-олмадығынызы даима јохлајын, өзүнүзү сынајын.+ Јохса Иса Мәсиһин сизинлә вәһдәтдә олдуғуну дәрк етмирсиниз? Әлбәттә, әҝәр Аллаһын рәғбәтини итирмәмисинизсә. 6 Үмидварам ки, Аллаһын биздән разы олдуғуну баша дүшәҹәксиниз. 7 Аллаһдан диләјирик ки, сиз сәһв етмәјәсиниз. Бизим үчүн әсас шеј башгаларынын рәғбәтини газанмаг дејил. Диләјимиз одур ки, башгаларынын јанында гијмәтимиз олмаса да, сиз дүзҝүн давранасыныз. 8 Биз һәгигәтин әлејһинә һеч нә едә билмәрик, нә етсәк, һәгигәтин хејринә едә биләрик. 9 Биз зәиф, сиз исә ҝүҹлү оланда һәмишә севинирик вә дуа едирик ки, лазым олан саһәләрдә дүзәләсиниз. 10 Буна ҝөрә дә бунлары сиздән узагда оларкән јазырам ки, јаныныза ҝәләндә Ағанын мәнә вердији ихтијардан истифадә едиб сизинлә сәрт давранмајым. Ахы о, мәнә сизи јыхмаг јох, мөһкәмләндирмәк сәлаһијјәти вериб.+ 11 Нәһајәт, гардашлар, бундан сонра да севинин, дүзәлмәјә чалышын, сизә верилән тәсәллини гијмәтләндирин,+ һәмфикир олун,+ аранызда меһрибанлыг олсун.+ Онда мәһәббәт вә сүлһ Аллаһы+ сизинлә олаҹаг. 12 Бир-биринизи саф өпүшлә саламлајын. 13 Бүтүн мүгәддәсләр сизә саламларыны ҝөндәрирләр. 14 Ағамыз Иса Мәсиһин лүтфү, Аллаһын мәһәббәти вә алдығымыз мүгәддәс руһ һамыныза јар олсун.\n2 Коринфлиләрә 13


Q=12	C=0	SS=0	LS=12	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=Диҝәр дин вә мәктәбләр\nҺиндистан Таҹ Маһалда намаз гылмағы гадаған етди\nNoyabr 6, 2018 - 1:22 PM Хәбәрин коду : 915527 Мәнбә : Маиде Link:\nАли Мәһкәмәнин ијул ајында Таҹ Маһал мәгбәрәсиндәки мәсҹиддә шәһәр кәнарындан ҝәлән мүсәлманларын ҹүмә намазы гылмағы гадаған едән гәрарындан сонра АСЫ Таҹ Маһалда ҝүндәлик намазларын гылынмасынын да гадаған олундуғуну билдириб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Һиндистан Археоложи Арашдырмалар Гурумунун (АСЫ) Таҹ Маһалда ҝүндәлик намаз вахтларынын гылынмасыны гадаған етдији билдирилиб.\nБу барәдә "Тимес оф Ындиа" гәзетиндә хәбәр јер алыб.\nХәбәрә ҝөрә, Али Мәһкәмәнин ијул ајында Таҹ Маһал мәгбәрәсиндәки мәсҹиддә шәһәр кәнарындан ҝәлән мүсәлманларын ҹүмә намазы гылмағы гадаған едән гәрарындан сонра АСЫ Таҹ Маһалда ҝүндәлик намазларын гылынмасынын да гадаған олундуғуну билдириб.\nТаҹ Маһал Интизам Комитәси сәдри Сејид Ибраһим Һүсејн дә Таҹ Маһалда узун илләрдир намаз гылындығыны, буну әнҝәлләмәк үчүн ортада бир сәбәб олмадығыны билдирәрәк, АСЫ-јә шикајәт едәҹәкләрини дејиб.\nҺүсејн истәр мәркәзи һөкумәтин, истәрсә дә Агра јерли рәһбәрлијинин мүсәлманлар әлејһинә бир зеһнијјәтә саһиб олмасынын сөзүҝедән гәрарда тәсирли олдуғуну вурғулајыб.\nАСЫ Агра Даирәсиндә археолог Васант Сваранкар исә гәрарын мәһкәмәнин әмри әсасында гәбул олундуғуну, буна ҝөрә мәбәддә јалныз јерли әһалинин ҹүмә намазы гыла биләҹәјини дејиб. Хатырладаг ки, Али Мәһкәмәнин гәрарындан сонра Таҹ Маһалдакы мәсҹиддә ијул ајындан бу јана јалныз Аграда јашајан мүсәлманлар ҹүмә вә ҝүндәлик намазлары гыла билирди.


Q=5	C=0	SS=0	LS=2	PS=2	DC=0	LC=0	SD=0	BS=0	G0=27	G1=24	G2=11	DLID=az_RU	BODY=ИСЛАМ ВӘ АЛКОГОЛЛУ ИЧКИЛӘР\nИсламын тә᾽лим-тәрбијә үсуллары бүтүн дүнјаја шамил олан вә инсанларын һәгиги сәадәтини тә᾽мин едән, илаһи вәһјә әсасланмыш гајда-ганунлардыр. Динимизә дә᾽вәт ағыла, виҹдана вә дахили һиссләрә хитаб етмәклә мөһкәмләнир. Гур᾽ани-Кәримин бир чох ајәләри е᾽тигади вә әмәли маарифимизи ҝүҹлү дәлилләрлә бәјан едир; Һәмин дәлилләрлә һәдәф вә мәгсәдләримизи ҝөстәрир. Ислам әглин вә зәканын ҝүҹү илә инсанлары һејванлар ҹәрҝәсиндән чыхармаг истәјир; ону јарадылышда нәзәрдә тутулан мәгсәдә вә һәдәфә доғру апармаға чалышыр. Ислам фәрди вә иҹтимаи јашајышы әглин өһдәсинә гојур вә бу не᾽мәтә бөјүк гијмәт верир. Әгли, инсана јол ҝөстәрән дахили пејғәмбәр кими танытдырыр. Бу бөјүк не᾽мәтин тәбии фәалијјәтини зәифләдән вә ону арадан апаран һәр бир шејин гаршысыны алмағы ваҹиб билир.<?xml:namespace prefix = o ns = "urn:schemas-microsoft-com:office:office" />\nСпиртли ичкиләр әглин фәалијјәтинә чох пис тә᾽сир ҝөстәрән амилләрдәндир. Алкогол һәм сағламлыға, һәм дә мә᾽нәвијјата сарсыдыҹы зәрбә вурур. Инсан әглини корлајан алкоголлу ичкиләри Ислам дини кәскин шәкилдә гадаған едир вә һәтта бир гәтрә бу ичкиләрдән ичмәк бөјүк ҝүнаһ сајылыр.\nИсламын мејдана ҝәлдији мүһитдә (Әрәбистан јармадасы) шәраб ичмәк чох ҝениш јајылмышды. Ҹаһилијјәт дөврүндәки әрәбләр бу чиркин әмәлә адәт етмишдиләр. Адамлар ҹәһаләт вә фәсад ичәрисиндә гәрг олмушдулар. Белә бир мүһитдә вәсфолунмаз тәгва вә имана малик олан әзәмәтли Ислам пејғәмбәри Һәзрәти Мәһәммәд (с.ә.в.в) зүһур етди. О, Аллаһын вәһјинә әсасән, халгы Ислама дә᾽вәт етмәјә башлады.\nҸаһилијјәтдән мирас галан бир сыра чиркин адәтләр кими, шәрабын да гадаған едилмәси вә әрәбләрин ону тәрк етмәси Исламын һејрәтамиз мүвәффәгијјәтләриндәндир. Әлбәттә, шәрабын гадаған едилмәси вә һарам бујурулмасы тәдриҹән баш вермишди. Нәһајәтдә ачыг шәкилдә шәрабын зијанлары ҝөстәрилди вә ону ичмәк һарам бујурулараг гәти шәкилдә гадаған едилди.\n«Шүбһәсиз, шејтан ички вә гумарла араныза әдавәт вә кин салмаг, сизи Аллаһы јада салмагдан вә намаз гылмагдан ајырмаг истәјир.» (Маидә сурәси 91-ҹи ајә).\nШәрабы гадаған едән ајә назил олан вахт бә᾽зи әрәбләр ички ичмәклә мәшғул идиләр. Ајәни ешитдикдән сонра фикирләшмәдән шәраб габларыны сындырмаға вә ичәрисиндәкиләри јерә төкмәјә башладылар. Әнәс ибни Малик дејирди: «Ајә назил олан вахт биз Әби Тәлһәнин мәнзилиндә шәраб ичмәклә мәшғул идик. Пејғәмбәрин ҹарчысынын нидасыны ешитдик: Еј мүсәлманлар! Аҝаһ олун ки, шәраб һарам е᾽лан едилди вә ҝәрәк ону күчәләрә төкәсиниз.\nӘбу Тәлһә мәндән шәраблары күчәјә төкмәји тәләб етди вә мән дә онун ҝөстәришинә әмәл етдим. Бә᾽зиләри шәраб габларыны сындырырдылар вә күчәләрә о гәдәр шәраб төкүлмүшдү ки, јағыш јаған вахт јердә шәрабын рәнҝи вә ији заһир олурду».\nБу ганун мүсәлманлар арасында елә нүфуз етмишди ки, Ислам ордусунун тутдуғу һәр бир өлкәдә гыса заман әрзиндә шәрабдан әсәр-әламәт галмырды. Индинин өзүндә дә милјонларла мүсәлман тапмаг олар ки, өмрү боју бир гәтрә дә шәраб ичмәјиб.\nБәшәри ганунларда нөгсанларын ашкар олмасы илә онун һалдан-һала дүшмәси вә онларын өз әввәлки фикирләрини дәјишмәләри бу ганунларда тә᾽сирини гојур. Ганунларын дәјишмәси дә инсанлары мүхтәлиф дәјишикликләр етмәјә мәҹбур едир. Ашағыда ҝөстәрәҹәјимиз бу ики тәҹрүбәјә диггәт јетирин:\nБиринҹи тәҹрүбә АБШ-да вахтилә алкоголлу ичкиләрин гадаған олунмасы һаггындакы ганун вә онун нәтиҹәләри барәсиндә, икинҹи тәҹрүбә исә Исламын зүһурунун әввәлләриндә шәрабы гадаған едән ајәнин назил олмасы илә әлагәдардыр. Бу ики тәҹрүбәнин мүгајисәси чох ибрәтамиздир.


Q=9	C=0	SS=0	LS=0	PS=9	DC=0	LC=0	SD=0	BS=0	G0=9	G1=8	G2=4	DLID=az_RU	BODY=2016-ҹы илин ајәси — Ибраниләрә 13:1 | Иллик фәалијјәт 2016\n«Аранызда даим гардашлыг мәһәббәти олсун» (Ибраниләрә 13:1).\n«Чохлары... бир-биринә нифрәт едәҹәк... Әксәр инсанларда мәһәббәт сојујаҹаг» (Мәт. 24:10, 12). Бу сөзләрлә Иса Мәсиһ пејғәмбәрлик етмишди ки, ерамызын 70-ҹи илиндә Јерусәлим мәһв олунмаздан өнҹә инсанлар арасында мәһәббәт бөһраны јашанаҹаг. Бунун әксинә олараг, Мәсиһин давамчылары мәһәббәт ҝөстәрмәләри илә сечиләҹәкләр (Јәһ. 13:35). Јәгин Булусун сөзләрини охујанда Јерусәлимдәки ибрани мәсиһиләр чох руһланмышдылар. Ахы Булус араларындакы гардашлыг мәһәббәтиндән аҝаһ олдуғуну билдирмиш вә онлары белә галмаға тәшвиг етмишди.\nБу ҝүн биз шәр дүнјанын мәһвинин астанасындајыг. Биринҹи әсрдәки иман баҹы-гардашларымыз кими, биз дә елә зәманәдә јашајырыг ки, инсанлар пулу, ејш-ишрәти вә өзләрини Аллаһдан вә башгаларындан чох севирләр (2 Тим. 3:1—4). Анҹаг бүтүн дүнјада Јеһованын Шаһидләри арасында гардашлыг мәһәббәти рөвнәгләнир. Ҝәлин гардашлыг мәһәббәтини аловландырараг мәһәббәтин өзүлү олан Јеһованын адыны уҹалдаг.


Q=3	C=0	SS=0	LS=1	PS=0	DC=0	LC=0	SD=0	BS=1	G0=102	G1=88	G2=36	DLID=az_RU	BODY=Әдаләт мәсәләсинә Јеһованын ҝөзү илә бахын | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Јеһованын адыны бәјан едәрәм... [О,] наһаг иш ҝөрмәјән етибарлы Аллаһ[дыр]» (ГАН. 32:3, 4).\nНӘҒМӘ: 15, 2\nҺАГСЫЗЛЫГЛА ҮЗЛӘШӘНДӘ АШАҒЫДАКЫ АЈӘЛӘР БИЗӘ НЕҸӘ КӨМӘК ЕДӘ БИЛӘР?\nГанунун тәкрары 32:4\n1 Бутрус 5:5\n1, 2. а) Набут вә онун оғуллары һансы һагсызлыгла үзләшмишди? б) Бу мәгаләдә һансы ики хүсусијјәт һаггында данышылаҹаг?\nНӨВБӘТИ сәһнәни тәсәввүрүнүздә ҹанландырын: ики нәфәр јарамаз адам бир кишијә ифтира атараг, ону өлүмә лајиг ҝүнаһда иттиһам едир. Буну ешидән аиләси вә дост-танышлары бөјүк сарсынты кечирир. Бу ҝүнаһсыз инсанын вә онун оғулларынын едамынын шаһиди олан әдаләтсевәр инсанларын һиссләри бир-биринә гарышыб. Тәәссүф ки бу, рәвајәт дејил, олмуш һадисәдир. Бу фаҹиә Исраил падшаһы Әһәбин һакимијјәти дөврүндә јашајан вә Јеһова Аллаһын мөмин бәндәси олан Набутун башына ҝәлмишди (1 Пад. 21:11—13; 2 Пад. 9:26).\n2 Бу мәгаләдә биз һәм Набутун, һәм дә биринҹи әсрдә мәсиһи јығынҹағында ријакар бир һәрәкәтә јол верән ағсаггалын нүмунәсини нәзәрдән кечирәҹәјик. Бу нүмунәләри арашдырдыгҹа ҝөрәҹәјик ки, Јеһованын әдаләт хүсусијјәтини тәзаһүр етдирмәк истәјириксә, тәвазөкар олмаг вә јығынҹагда һагсызлығын шаһиди оланда бағышламаг зәруридир.\n3, 4. Набут неҹә инсан иди вә нәјә ҝөрә Әһәб падшаһын тәклифини гәбул етмәди?\n3 Набутун јашадығы дөврдә әксәр исраиллиләр Әһәб падшаһа вә онун залым арвады мәликә Изәбилә гошулараг бүтпәрәстлијә гуршанмышды. Набут исә Јеһова Аллаһа садиг иди. Баала ибадәт едәнләр Јеһованын ганунларына һөрмәт гојмурдулар. Онлардан фәргли олараг, Набут Јеһова Аллаһла мүнасибәтләрини чох гијмәтләндирирди, һәтта һәјатындан да үстүн тутурду.\n4 1 Падшаһлар 21:1—3 ајәләрини охујун. Әһәб Набутун үзүм бағыны алмаг, ја да әвәзиндә ондан да јахшысыны вериб баға саһиб олмаг истәјирди. Набут исә бу тәклифдән имтина едиб деди: «Ираг олсун! Ата-бабаларымын ирсини сәнә версәм, Јеһоваја ағыр ҝедәр». Набутун тәклифи гәбул етмәмәјинә сәбәб Јеһова Аллаһын исраиллиләрә вердији ганун иди. Гануна әсасән, һеч бир исраилли ата-баба ирсини һәмишәлик сата билмәзди (Лав. 25:23; Сај. 36:7). Ҝөрүндүјү кими, Набут Јеһоваја итаәткар инсан иди.\n5. Набутун өлүмүнә Изәбил неҹә баис олду?\n5 Тәәссүф ки, бу һадисә фаҹиә илә нәтиҹәләнди. Набут тәклифдән имтина етдији үчүн Әһәб падшаһ вә Изәбил она гаршы чох бөјүк һагсызлыг етдиләр. Үзүм бағыны әлә кечирмәк мәгсәди илә Изәбил Набута шәр атдырды. Бунун нәтиҹәсиндә Набуту вә оғулларыны едам етдиләр. Бәс бу дәһшәтли әдаләтсизлији ҝөрән Јеһова Аллаһ нә етди?\n6, 7. Јеһова һагг-әдаләт тәрәфдары олдуғуну неҹә сүбут етди вә нәјә ҝөрә бу, Набутун аиләси вә дост-танышлары үчүн тәсәлли иди?\n6 Јеһова дәрһал һәрәкәтә кечиб Илјас пејғәмбәри Әһәбин јанына ҝөндәрди. Пејғәмбәр Әһәбин дүз үзүнә онун гатил вә оғру олдуғуну деди. Бу мәсәлә илә бағлы Јеһованын һөкмү белә иди: Әһәби, Изәбили вә оғулларыны Набутла оғулларынын агибәти ҝөзләјирди, онлар гәтлә јетирилмәли идиләр (1 Пад. 21:17—25).\n7 Набутун аиләси вә дост-танышлары Әһәбин уҹбатындан үзләшдикләри фаҹиәви иткијә ҝөрә јаса батмышдылар. Амма онлара бир шеј тәсәлли верирди ки, Јеһова бу һагсызлыгдан аҝаһдыр вә һагг-әдаләти бәргәрар етмәк үчүн дәрһал һәрәкәтә кечиб. Лакин сонра онларын тәвазөкарлығыны вә иманыны сынаға чәкән ҝөзләнилмәз бир шеј баш верди.\n8. Әһәб Јеһованын һөкм хәбәрини ешидәндә нә етди вә бунун нәтиҹәси нә олду?\n8 Әһәб Јеһованын һөкмү барәдә ешидәндә «јахасыны ҹырыб чула бүрүндү. Оруҹ тутду, чулда јатыб-дурду вә гәм-гүссәјә гәрг олду». Ҝөрүндүјү кими, Әһәб гүруруну сындырды. Буна ҝөрә дә Јеһова Аллаһ Илјаса деди: «Өзүнү белә ашағы тутдуғу үчүн дедијим фәлакәти евинин үстүнә онун сағлығында ҝәтирмәјәҹәјәм, оғлунун вахтында ҝәтирәҹәјәм» (1 Пад. 21:27—29; 2 Пад. 10:10, 11, 17). Үрәкләри арашдыран Јеһова Аллаһ Әһәбә мәрһәмәт ҝөстәрди (Мәс. 17:3).\n9. Нәјә ҝөрә Набутун јахынларына тәвазөкар олмаг лазым иди?\n9 Ҝөрәсән, Јеһованын Әһәблә бағлы гәрары онун төрәтдији дәһшәтли әмәлдән хәбәри олан инсанлара неҹә тәсир етди? Һадисәләрин ҝедишатынын бу ҹүр дәјишмәси Набутун јахынларынын иманыны сынаја биләрди. Бу вәзијјәтдә иманда сарсылмамаг үчүн тәвазөкар олмаг лазым иди. Бу хүсусијјәт онлара Јеһованын һеч вахт һагсызлыг етмәјән Аллаһ олдуғуна ҝүвәниб Онун јолундан ҝери чәкилмәмәјә көмәк едәҹәкди. (Ганунун тәкрары 32:3, 4 ајәләрини охујун.) Јеһова јени дүнјада салеһләри дирилдәндә Набут, оғуллары вә онларын доғмалары әсл әдаләти дадаҹаглар (Әјј. 14:14, 15; Јәһ. 5:28, 29). Һәмчинин тәвазөкар инсан әминдир ки, «Аллаһ һәр иши, һәр ҝизли шеји — јахшыны да, писи дә мүһакимә едәҹәк» (Ваиз 12:14). Ҝөрүндүјү кими, Јеһова һөкм чыхаранда инсана мәлум олмајан мәгамлары нәзәрә алыр. Буна ҝөрә дә, иман јолунда бүдрәмәмәк үчүн тәвазөкар олмаг лазымдыр.\n10, 11. а) Һансы вәзијјәтләр иманымызы сынаја биләр? б) Тәвазөкарлыг бизә неҹә көмәк едә биләр?\n10 Јығынҹагда ағсаггаллар сизин баша дүшмәдијиниз вә разылаша билмәдијиниз гәрар верәрсә, неҹә мүнасибәт ҝөстәрәрсиниз? Мәсәлән, сизи вә ја јахынларыныздан кимисә јығынҹагда дашыдығы мәсулијјәтдән мәһрум етсәјдиләр, нә едәрдиниз? Һәјат јолдашыныз, оғлунуз вә ја гызыныз, ја да јахын достунуз јығынҹагдан кәнар олунарса вә сиз бу гәрарла разы олмазсынызса, онда неҹә? Бәс ҝүнаһ ишләдән диндашыныза мәрһәмәт ҝөстәриләрсә вә сиз бунунла разы олмасаныз, неҹә давранарсыныз? Бу вәзијјәтләр сизин Јеһоваја вә Онун тәшкилатына етибарынызы сынаја биләр. Ҝәлин ҝөрәк белә һалларда тәвазөкарлыг сизә неҹә көмәк едә биләр.\nАғсаггаллар разылаша билмәдијиниз гәрар верәрсә, неҹә мүнасибәт ҝөстәрәрсиниз? (10 вә 11-ҹи абзаслара бахын)\n11 Биринҹиси, тәвазөкар олмаг бүтүн фактлардан аҝаһ олмадығымызы гәбул етмәјә көмәк едәҹәк. Вәзијјәти һәртәрәфли билсәк белә, нәзәрә алмалыјыг ки, инсанын үрәјини јалныз Јеһова ҝөрүр (1 Ишм. 16:7). Буну билмәк бизи тәвазөкарлыг ҝөстәриб һәр шеји билмәдијимизи гәбул етмәјә вә мүнасибәтимизи дәјишмәјә тәшвиг едәҹәк. Икинҹиси, тәвазөкарлыг бизә Јеһованын һагг-әдаләти бәргәрар едәҹәји вахта гәдәр итаәткар вә сәбирли олмаға көмәк едәҹәк. Бир һикмәтли инсан демишди: «Аллаһдан горханлар хејир тапаҹаг,.. амма пис адамын ахыры јахшы олмајаҹаг» (Ваиз 8:12, 13). Тәвазөкар олмаг һәм сизә, һәм дә мәсәләјә аидијјәти олан инсанлара хејир ҝәтирәҹәк. (1 Бутрус 5:5 ајәсини охујун.)\nЈЫҒЫНҸАГДА РИЈАКАРЛЫГ ҜӨРӘНДӘ\n12. Биз һансы һадисәни нәзәрдән кечирәҹәјик вә һансы мәгсәдлә?\n12 Биринҹи әсрдә Сурија Антакјасында јашајан мәсиһиләр елә бир вәзијјәтлә үзләшмишдиләр ки, онларын тәвазөкар вә бағышлајан олуб-олмадыглары үзә чыхаҹагды. Һәмин һадисәјә нәзәр салмаг бизә көмәк едәҹәк ки, бағышламағы баҹарыб-баҹармадығымызы јохлајаг вә бағышламағын Јеһованын әдаләтә бахышы илә неҹә әлагәли олдуғуну баша дүшәк.\n13, 14. Һәвари Бутруса һансы ваҹиб мәсулијјәтләр тапшырылмышды вә о, неҹә ҹәсарәт ҝөстәрмишди?\n13 Мәсиһиләр арасында һәвари Бутрус бир ағсаггал кими јахшы ад газанмышды. О, Иса Мәсиһин досту иди вә она бир сыра ваҹиб мәсулијјәтләр тапшырылмышды (Мәт. 16:19). Мисал үчүн, ерамызын 36-ҹы илиндә Аллаһ Бутруса Корнили вә онун ев әһлинә мүждәни чатдырмағы бујурмушду. Корнилинин сүннәтсиз гејри-јәһуди олдуғуну нәзәрә алсаг, бу, хүсуси бир тапшырыг иди. Корнили вә онун ев әһли мүгәддәс руһ аланда Бутрус деди: «Мәҝәр кимсә бу адамларын суда вәфтиз олунмасына мане ола биләр? Ахы онлар да, бизим кими, мүгәддәс руһ алдылар» (Һәв. 10:47).\n14 Ерамызын 49-ҹу илиндә һәвариләр вә ағсаггаллар мәсиһилији гәбул едән гејри-јәһудиләрин сүннәт олунуб-олунмамасы илә бағлы мәсәләјә ајдынлыг ҝәтирмәк үчүн Јерусәлимә топлашдылар. Бу ҝөрүшдә Бутрус сүннәт олунмамыш гејри-јәһудиләрин бир нечә ил әввәл мүгәддәс руһ алдығыны гардашлара хатырлатды. Бутрусун шаһидлији биринҹи әсрдәки рәһбәрлик шурасынын гәрарына ҝүҹлү тәсир етди (Һәв. 15:6—11, 13, 14, 28, 29). Һәм јәһуди, һәм гејри-јәһуди мәсиһиләр Бутрусун ҹәсарәтлә шаһидлик етмәсини чох гијмәтләндирирдиләр. Јәгин ки баҹы-гардашлар бу ҹүр јеткин мәсиһи олдуғу үчүн Бутруса етибар едирдиләр (Ибр. 13:7).\n15. Сурија Антакјасында Бутрус һансы сәһвә јол вермишди? (Мәгаләнин әввәлиндәки шәклә бахын.)\n15 Ерамызын 49-ҹу илиндә сүннәт мәсәләси илә бағлы кечирилән ҝөрүшдән гыса мүддәт сонра Бутрус Сурија Антакјасына ҝедир. Орада о, гејри-јәһуди мәсиһиләрлә үнсијјәт едирди. Сөзсүз ки, онлар Бутрусун билик вә тәҹрүбәсиндән јарарланырдылар. Амма бирдән Бутрус онлардан узаг ҝәзмәјә башлады. Тәсәввүр етмәк олар бу баҹы-гардашлар неҹә мәјус олмушдулар! Бутрусун бу давранышы јығынҹагдакы диҝәр јәһудиләрә, һәтта Барнәбаја белә сирајәт етмишди. Ҝөрәсән, бу јеткин ағсаггалы јығынҹағын бирлији үчүн тәһлүкә јарадан һәрәкәтә нә вадар етмишди? Әҝәр ағсаггал сөзү вә ја һәрәкәти илә хәтримизә дәјибсә, бу һадисәдән нә өјрәнә биләрик?\n16. Бутрус неҹә төһмәт алды вә ортаја һансы суаллар чыхыр?\n16 Галатијалылара 2:11—14 ајәләрини охујун. Бутрус инсан горхусуна гапылмышды (Мәс. 29:25). О, Јеһованын гејри-јәһудиләрә олан мүнасибәтини чох јахшы билирди. Бунунла белә, Бутрус Јерусәлим јығынҹағындакы сүннәт тәрәфдары олан јәһуди мәсиһиләрдән горхурду. Ерамызын 49-ҹу илиндә кечирилән ҝөрүшдә һәвари Булус да вар иди. О, Бутрусун ријакарлыг етдијини үзүнә деди (Һәв. 15:12; Гал. 2:13). Бәс гејри-јәһудиләр Бутрусун бу һагсыз давранышына неҹә мүнасибәт ҝөстәрдиләр? Бу, онлары иман јолунда бүдрәтдими? Јанлыш һәрәкәтинә ҝөрә Бутрус мәсулијјәтләриндән мәһрум олдуму?\n17. Јеһова Бутруса неҹә мәрһәмәт ҝөстәрди?\n17 Ҝөрүнүр, Бутрус Булусун төһмәтини гәбул етди. Мүгәддәс Китабда онун мәсулијјәтләрини итирдији һагда һеч нә јазылмајыб. Бу һадисәдән сонра о, Мүгәддәс Китабын бир һиссәси олан ики мәктубу јазмышды. Гејд едәк ки, икинҹи мәктубунда Бутрус Булусу «әзиз гардашымыз» адландырыр (2 Бут. 3:15). Дүздүр, Бутрусун сәһви гејри-јәһуди мәсиһиләрә пис тәсир етмишди, амма јығынҹағын башы олан Мәсиһ ону һәлә ки хидмәтә јарарлы билирди (Ефес. 1:22). Јығынҹаг үзвләри Јеһовадан вә Иса Мәсиһдән нүмунә ҝөтүрәрәк бағышлајан олмалы идиләр. Үмид едирик ки, һеч ким Бутрусун бу һәрәкәтинә ҝөрә Јеһованын јолундан дөнмәмишди.\n18. Һансы вәзијјәтләрдә Јеһованын әдаләтини әкс етдирә биләрсиниз?\n18 Бу ҝүн дә биринҹи әсрдә олдуғу кими мәсиһи јығынҹағында камил ағсаггал јохдур, «чүнки һәр биримиз дәфәләрлә сәһв едирик» (Јаг. 3:2). Һамымыз бу факты гәбул едирик, амма һансыса ағсаггалын сәһви шәхсән бизә тәсир едәндә вәзијјәт дәјишир. Бу һалда биз нә едәҹәјик, мәсәләјә Јеһованын ҝөзү илә бахаҹағыг? Мисал үчүн, ағсаггалын сөзләриндә гәрәзли мүнасибәт һисс етсәниз, өзүнүзү неҹә апараҹагсыныз? Јахуд ағсаггал дүшүнмәдән елә бир сөз дејә биләр ки, сизи јаралајар. Онда онун сөзүнә ҝөрә бүдрәјәҹәксиниз? Дәрһал онун ағсаггал олмаға лајиг олмадығына гәрар чыхармагданса, сәбирли олуб јығынҹағын башы олан Иса Мәсиһин гәрар вермәјини ҝөзләјин. Мәсәләјә ҝениш бахмаға чалышын, гардашын узун илләр Јеһоваја сәдагәтлә етдији хидмәти нәзәрә алын. Сизә гаршы һагсызлыг едән гардаш ағсаггал кими хидмәт етмәјә давам едирсә вә һәтта әлавә мәсулијјәтләр алырса, онунла бирҝә севинин. Бағышламағы баҹарсаныз, Јеһованын әдаләтини әкс етдирәҹәксиниз. (Мәтта 6:14, 15 ајәләрини охујун.)\n19. Һагсызлыгла үзләшәндә нә етмәлијик?\n19 Һагг-әдаләти севән инсанлар Јеһова Аллаһын Шејтанын вә онун залым дүнјасынын сәбәбкар олдуғу бүтүн һагсызлыглары арадан галдыраҹағы ҝүнү сәбирсизликлә ҝөзләјирләр (Әшј. 65:17). Амма һәлә ки бу шәр дүнјада јашајырыг ҝәлин һагсызлыгла үзләшәндә тәвазөкар олуб билмәдијимиз мәгамларын олдуғуну нәзәрә алаг вә бизә гаршы ҝүнаһ ишләдәнләри бағышлајаг. Белә етдикдә биз Јеһова Аллаһымыз кими, сөзүн әсл мәнасында, әдаләтлә давранаҹағыг.


Q=16	C=2	SS=0	LS=13	PS=0	DC=0	LC=0	SD=0	BS=1	G0=40	G1=32	G2=19	DLID=az_RU	BODY=Пејғәмбәри-Әкрәмин (с) Һз. Әлини (ә) хилафәтә тәјин етдији Гәдир-Хум, Вилајәт Бајрамынын әмәлләриӘһли Бејт (әлејһимус сәлам) -АБНА- Хәбәр Аҝентлији – Shia News\nПејғәмбәри-Әкрәмин (с) Һз. Әлини (ә) хилафәтә тәјин етдији Гәдир-Хум, Вилајәт Бајрамынын әмәлләри\niyul 29, 2021 - 6:50 AM Хәбәрин коду : 1164278 Мәнбә : Маидә.аз ““Мәфатиһул-ҹинан”, Шејх Аббас Гумми, “Зил-һәҹҹә ајынын әмәлләри” бөлүмүнә истинадла Link:\nИмам Садигдән (ә): “Мүсәлманларын ҹүмә ҝүнү, “Фитр” вә “Гурбан” бајрамларындан башга бир бајрамы да вармы?” – дејә сорушдугда, Һәзрәт бујурду: “Бәли, үстүн вә бөјүк бир бајрам да вардыр.”\nРави сорушду: “Һансы бајрам?” Имам бујурду: “Пејғәмбәри-Әкрәмин (с) Әлини (ә) хилафәтә тәјин етдији вә“Һәр ким, мән онун мөвласы вә рәһбәријәмсә, Әли дә онун мөвласы вә рәһбәридир.” – дејә бујурдуғу ҝүн! Бу бајрам Зил-һиҹҹә ајынын он сәккизинҹи ҝүнүнә тәсадүф едир.”\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Зилһиҹҹә ајынын 18-и (Ијул ајынын 29-у) “Гәдир-Хум” ҝүндүр вә Исламда ән бөјүк бајрамлардан биридир.\nГәдир-Хум, Вилајәт Бајрамынын әмәлләри\nБисмилләһир Раһмәнир Раһим\nБир рәвајәтдә Имам Садигдән (ә): “Мүсәлманларын ҹүмә ҝүнү, “Фитр” вә “Гурбан” бајрамларындан башга бир бајрамы да вармы?” – дејә сорушдугда, Һәзрәт бујурду: “Бәли, үстүн вә бөјүк бир бајрам да вардыр.”\nРави сорушду: “Һәмин ҝүн нә етмәк лазымдыр?” Һәзрәт бујурду: “Оруҹ тутмаг, ибадәт етмәк, Мүһәммәд вә Али-Мүһәммәди хатырлајыб салават демәк...”\nБир сөзлә, бу шәрәфли ҝүн хүсуси һөрмәтлә јад едилир вә бир нечә әмәлин јеринә јетирилмәси төвсијә олунур:\n1. Оруҹ тутмаг; “Гәдир-Хум” бајрамында оруҹ тутмаг алтмыш иллик ҝүнаһын кәффарәсидир. Рәвајәтдә дејилир ки, һәмин ҝүнүн оруҹу бир өмрүн оруҹу, јүз һәҹҹ вә јүз үмрәнин савабына бәрабәрдир.\n2. Гүсл етмәк;\n3. Имам Әлини (ә) зијарәт етмәк; о һәзрәти јахындан зијарәт едә билмәјән шәхсин “Әминуллаһ” зијарәтини охумасы төвсијә олунур.\n4. Ики рүкәт намаз гылмаг вә намаздан сонра сәҹдәдә јүз дәфә Аллаһ шүкүр етмәк (вә “Шукрән лиллаһ” демәк); јахшы олар ки, бу намаз ҝүнортаја јахын бир вахтда гылынсын. Биринҹи рүкәтдә “Гәдр”, икинҹи рүкәтдә исә “Ихлас” сурәләри охунсун.\n5. “Гәдир-Хум” ҝүнү ҝүнортадан өнҹә ики рүкәтдән ибарәт башга бир намазын гыллнмасы да төвсијә олунур. Белә ки, һәр рүкәтдә “Һәмд” сурәсиндән сонра он дәфә “Ихлас” сурәси, он дәфә “Ајәтүл-күрси” вә он дәфә “Гәдр” сурәси охунсун.\n6. “Нүдбә” дуасыны охумаг;\n7. Бу дуаны охумаг:\n(Әллаһуммә инни әс`әлукә биһәгги Муһәммәдин нәбијјик, вә Әлијјин вәлијјик, вәш-шә`ни вәл гәдрилләзи хәсәстәһума биһи дунә хәлгик, ән тусәллијә әла Муһәммәдин вә Әлијј, вә ән тәбдәә биһима фи кулли хәјрин аҹил. Әллаһуммә сәлли әла Муһәммәдин вә али Муһәммәд, әл әиммәтил гадәти вәд дуатис садәһ, вән нуҹумиз заһирәти вәл ә`ламил баһирәһ, вә сасәтил ибади вә әрканил билад, вән нагәтил мурсәләһ, вәс сәфинәтин наҹијәтил ҹаријәһ, фил луҹҹәҹил ғамирәһ. Әллаһуммә сәлли әла Муһәммәдин вә али Муһәммәд, хуззани илмикә вә әркани тәвһидик, вә дәаими диникә вә мәадини кәрамәтик, вә сифвәтикә мин бәријјәтикә вә хијәрәтик, мин хәлгикәл әтгијаил әнгијаин нуҹәбаил әбрар, вәл бабил мубтәла биһин нас, мән әтаһу нәҹа вә мән әбаһу һәва. Әллаһуммә сәлли әла Муһәммәдин вә али Муһәммәд, әһлиз зикрилләзинә әмәртә бимәс`әләтиһим, вә зәвил гурбәтилләзинә әмәртә бимәвәддәтиһим, вә фәрәзтә һәггәһум вә ҹәәлтәл ҹәннәтә мәадә мәнигтәссә асарәһум. Әллаһуммә сәлли әла Муһәммәдин вә али Муһәммәд, кәма әмәру битаәтикә вә нәһәв ән мә`сијәтик, вә дәллу ибадәкә әла вәһданијјәтик. Әллаһуммә инни әс`әлукә биһәгги Муһәммәдин нәбијјикә вә нәҹибик, вә сәфвәтикә вә әминик, вә рәсуликә ила хәлгик, вә биһәгги Әмирилму`минин, вә јә`субид дини вә гаидил ғуррил муһәҹҹәлин, әл вәсијјил вәфијј, вәс сиддигил әкбәр, вәл фаруги бәјнәл һәгги вәл батил, вәш шаһиди ләкә вәд далли әләјк, вәс садии биәмрикә вәл муҹаһиди фи сәбилик, ләм тә`хузһу фикә ләвмәту лаим, ән тусәллијә әла Муһәммәдин вә али Муһәммәд, вә ән тәҹ`әләни фи һазәл јәвмилләзи әгәдтә фиһ, ливәлијјикәл әһдә фи ә`наги хәлгик, вә әкмәлтә ләһумуд динә минәл арифинә биһурмәтиһ, вәл мугирринә бифәзлиһ, мин утәгаикә вә туләгаикә минән нар, вә ла тушмит би һасидин ниәм. Әллаһуммә фәкәма ҹәәлтәһу идәкәл әкбәр, вә сәммәјтәһу фис сәмаи јәвмәл әһдил мә`һуд, вә фил әрзи јәвмәл мисагил мә`хузи вәл ҹәм`ил мәс`ул, сәлли әла Муһәммәдин вә али Муһәммәд, вә әгрир биһи ујунина, вәҹмә` биһи шәмләна, вә ла тузилләна бә`дә из һәдәјтәна, вәҹ`әлна лиән`умикә минәш шакирин, ја әрһәмәр раһимин, әл һәмду лиллаһилләзи әррәфәна фәзлә һазәл јәвм, вә бәссәрәна һурмәтәһ, вә кәррәмәна биһи вә шәррәфәна бимә`рифәтиһ, вә һәдана бинуриһ, ја рәсуләллаһи ја Әмирәлму`минин, әләјкума вә әла итрәтикума вә әла муһиббикума минни әфзәлус сәлам, ма бәгијәл ләјлу вән нәһар, вә бикума әтәвәҹҹәһу иләллаһи рәбби вә рәббикум, фи нәҹаһи тәлибәти вә гәзаи һәваиҹи вә тәјсири умури. Әллаһуммә инни әс`әлукә биһәгги Муһәммәдин вә али Муһәммәд, ән тусәллијә әла Муһәммәдин вә али Муһәммәд, вә ән тәл`әнә мән ҹәһәдә һәггә һазәл јәвм, вә әнкәрә һурмәтәһ, фәсәддә ән сәбилик, лиитфаи нурик, фәәбәллаһу илла ән јутиммә нурәһ. Әллаһуммә фәрриҹ ән әһли бәјти Муһәммәдин нәбијјик, вәкшиф әнһум вә биһим, әнил му`мининәл курубат. Әллаһуммәмләил әрзә биһим әдла, кәма мулиәт зулмән вә ҹәвра, вә әнҹиз ләһум ма вәәдтәһум, иннәкә ла тухлифул миад.)\n9. Мөмин шәхси ҝөрдүкдә бу сөзләрлә саламламаг:\n(Әлһәмду лиллаһилләзи ҹәәләна минәл мутәмәссикин, бивилајәти әмрил му`мининә вәл әиммәти әләјһимус-сәлам.)\n10. Бу дуаны јүз дәфә охумаг:\n(Әлһәмду лиллаһилләзи ҹәәлә кәмалә диниһи вә тәмамә ни`мәтиһ, бивилајәти Әмирилму`мининә Әлијјибни Әби Талибин әләјһиссәлам.)\n11. Гәдир-Хум ҝүнү имам Әлинин (ә) шиәләрини севиндирмәк, онларын тәгсирләриндән кечмәк, истәкләрини рәва етмәк, гоһумлара баш чәкмәк, јохсул мөминләрә јардым етмәк, оруҹ тутанлара ифтар вермәк, мөминләрлә әл вериб ҝөрүшмәк, онлары зијарәт етмәк, онлара һәдијјәләр ҝөндәрмәк, имамәт вә вилајәт немәтинә ҝөрә Аллаһа шүкүр етмәк, чохлу салават демәк, бир сөзлә, ибадәт вә итаәтлә мәшғул олмағын бөјүк фәзиләт вә савабы вардыр. Һәмин ҝүн һәр ким өз мөмин гардашына бир дирһәм јардым етсә, башга ҝүндә јардым етдији мин дирһәмә бәрабәрдир. Имам Әлидән (ә) белә нәгл олунуб: “Һәр кәс “Гәдир-Хум” ҝүнү оруҹ тутан бир мөминә ифтар версә, санки он “фиам”а ифтар вериб. Бир нәфәр: “Ја Әмирәлмөминин, “фиам” нәдир?” – дејә сорушдугда, Һәзрәт бујурду: “Јүз мин пејғәмбәр, сиддиг вә шәһид! Бир груп мөминин гарныны дојуран шәхсин бөјүк саваб вә фәзиләтә саһиб олмасы мәлумдур. Мән өзүм һәмин шәхсин Аллаһ дәрҝаһында күфр, фәгирлик вә саирдән аманда олмасына заминәм...”\nБир сөзлә, бу шәрәфли ҝүнүн фәзиләти олдугҹа бөјүкдүр. Һәмин ҝүн шиәләрин әмәлләринин гәбул олдуғу ҝүндүр. Пејғәмбәр (с) һәмин ҝүнү өз сәһабәләри арасында гардашлыг јаратды. Јахшы олар ки, “Гәдир-Хум” ҝүнү мөминләр арасында “гардашлыг сиғәси” охунсун. Онун гајдасы беләдир: “Сағ әлини мөмин гардашынын сағ әлинә гојуб де:\n(Вә ахәјтукә филлаһи вә сафәјтукә филлаһ, вә сафәһтукә филлаһи вә аһәдтуллаһә вә мәлаикәтәһ, вә кутубәһу вә русуләһу вә әнбијаәһ, вәл әиммәтәл мә`суминә әләјһимус-сәлам, әла әнни ин кунту мин әһлил ҹәннәти вәш шәфаәһ, вә узинә ли биән әдхуләл ҹәннәһ, ла әдхулуһа илла вә әнтә мәи.)\nБуну дедикдән сонра мөмин гардашын десин: “Гәбилту.” (Гәбул етдим.)\n(Әсгәтту әнкә ҹәмиә һугугил-ухуввәһ, ма хәләш-шәфаәтә вәд-дуаә вәз-зијарәһ.)


Q=12	C=5	SS=0	LS=5	PS=2	DC=0	LC=0	SD=0	BS=3	G0=21	G1=18	G2=7	DLID=az_RU	BODY=Валидејнләрим мәнә етибар етмир | Јенијетмәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га еве ермәни естон ефик зулу ибо иврит илок инҝилис исланд исоко испан италјан кинјаруанда кирунди кореја коса латыш лингала малагаси малајалам маҹар осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк умбунду фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nВалидејнләримин етибарыны неҹә газаным?\nБир фикирләш: бәлкә валидејнләринин етибарысызлығы сәнин өз давранышындан ирәли ҝәлир?\nМүгәддәс Јазыларда дејилир: « Һәр саһәдә дүрүст олмаг истәјирик » (Инҹил, Ибраниләрә 13:18). Өзүндән соруш: «Валидејнләрим мәндән һарада вә нә илә мәшғул олдуғуму сорушанда онлара нә дәрәҹәдә дүрүст ҹаваб верирәм?»\nҺадисәләрини данышан гызланы адынын үстүнә басын.\n« Мәним бир оғландан хошум ҝәлирди вә онунла ҝизлиҹә Интернетдә јазышырдым. Валидејнләрим хәбәр тутанда буна сон гојмағымы тәләб етдиләр. Сөз вердим ки, бир даһа белә шеј олмајаҹаг, амма сөзүмүн үстүндә дурмадым. Бу һал дүз бир ил давам етди; мән оғланла јазышырдым, чох кечмәмиш үстү ачылырды, валидејнләримдән үзр истәјиб сөз верирдим ки, бир дә еләмијәҹәм, амма јенә дә едирдим. Ахырда иш о јерә ҝәлиб чатды ки, валидејнләримин мәнә олан-галан етибары да өлдү! »\nСәнҹә, Лори нәјә ҝөрә валидејнләринин етибарыны итирди?.\nСән Лоринин валидејнләринин јериндә олсајдын, неҹә давранардын вә нәјә ҝөрә?\nВалидејнләри илә илк сөһбәтдән сонра Лори неҹә давранса даһа јахшы оларды?\n« Валидејнләрим оғлан мәсәләсиндә мәнә етибар етмирдиләр, инди бунун сәбәбини баша дүшүрәм. Мән ики јаш өзүмдән бөјүк олан ики оғланын һиссләри илә ојнајырдым. Онларла саатларла телефонда данышыр, достларла бир јерә топлашанда исә, демәк олар ки, тәкҹә онларла үнсијјәт едирдим. Буна ҝөрә дә, валидејнләрим телефонуму бир ајлыг әлимдән алдылар вә һәмин оғланларын олдуғу јерләрә ајаг басмағы гадаған етдиләр ».\nСән Ајтәнин валидејнләринин јериндә олсајдын, неҹә давранардын вә нәјә ҝөрә?\nДемәк олармы ки, Ајтәнин валидејнләринин гојдуғу мәһдудијјәтләр әсассыз иди? Әҝәр беләдирсә, нә үчүн?\nВалидејнләринин етибарыны јенидән газанмаг үчүн Ајтән нә етмәли иди?\nЕтибары јенидән неҹә газанмалы?\nЕтибаралајиг јеткин бир инсан олмаг үчүн, мәҹази диллә десәк, јенијетмәликдән пиллә-пиллә галхмаг лазымдыр\nБиринҹиси, мүәјјән дәрәҹәдә етибары итирдијин саһәни мүәјјән ет.\nЕвә вахтында ҝәлмәк\nВердијин сөзүн үстүндә дурмаг\nПулу дүзҝүн хәрҹләмәк\nТапшырылан иши ҝөрмәк\nСәһәрләр өз хошунла дурмаг\nОтағыны сәлигәли сахламаг\nТелефона вә ја компүтерә аз вахт сәрф етмәк\nСәһвләрини бојнуна алыб үзр истәмәк\nИкинҹиси, ҝөстәрдијин саһәдә јахшылашмаға чалыш? Мүгәддәс Китабын нөвбәти мәсләһәтләринә әмәл ет: « Әввәлки давраныш тәрзинизә хас олан... көһнә шәхсијјәти әјниниздән [чыхарын] » (Инҹил, Ефеслиләрә 4:22). Вахт кечдикҹә инкишафыны һамы, о ҹүмләдән валидејнләрин дә ајдын ҝөрәҹәк (Инҹил, 1 Тимотејә 4:15).\nҮчүнҹүсү, бәлкә, гәрарын барәдә онларла данышасан. Данышаркән шикајәтләнмәк әвәзинә, онларын етибарыны газанмаг үчүн нә етмәли олдуғуну һөрмәтҹил тәрздә соруш.\nХәбәрдарлыг. Валидејнләринин о дәгигә ҝүзәштә ҝедәҹәкләрини ҝөзләмә. Шүбһәсиз ки, онлар вердијин сөзүн үстүндә дураҹағына әмин олмаг истәјәҹәкләр. Бу имкандан истифадә едәрәк етибаралајиг инсан олдуғуну сүбут ет. Вахт кечдикҹә валидејнләрин сәнә даһа чох етибар едәҹәк вә сәрбәстлик верәҹәкләр. Јухарыда сөзләри ҝәтирилән Ајтәнлә дә белә олмушдур. О дејир: «Етибары газанмаг даһа чәтиндир, нәинки итирмәк. Инди мәнә даһа чох етибар едирләр вә мән буна чох севинирәм!»\nЈекун вураг. Етимады нә гәдәр чох доғрултсан, бир о гәдәр сәнә етибар едәҹәкләр.


Q=7	C=6	SS=4	LS=0	PS=0	DC=3	LC=0	SD=0	BS=2	G0=106	G1=87	G2=50	DLID=az_RU	BODY=Левилиләрин дуасындан нә өјрәнирик? | Тәлим\n«Гој Сәнин иззәтли адына һәмд олсун» (НЕҺ. 9:5).\nЛевилиләр исраиллиләри бир јерә топлајанда онлар һансы јахшы ишләр ҝөрдүләр?\nҺансы һадисәләр ҝөстәрир ки, Аллаһ Өз адынын мәнасына мүвафиг давраныр?\n1. Аллаһын халгынын һансы топлантысыны нәзәрдән кечирәҹәјик вә һансы суалларын үзәриндә дүшүнмәлијик?\n«АЈАҒА галхын вә әбәди олан Аллаһыныз Рәббә һәмд един!» Мүгәддәс Китабда ән узун дуалардан биринә аид олан бу тәсирли сөзләр Аллаһын гәдим халгы топлашыб бирликдә дуа едәркән дејилмишди (Неһ. 9:4, 5). Бу топланты б. е. ә. 455-ҹи илдә, Јәһуди тәгвими илә једдинҹи ајын, тишри ајынын 24-дә Јерусәлимдә кечирилмишди. Бу хүсуси ҝүндән әввәл баш вермиш һадисәләри нәзәрдән кечирдикҹә өзүнүздән сорушун: «Левилиләрин һансы јахшы вәрдиши сајәсиндә бу топланты мүвәффәгијјәтли кечмишди? Левилиләрин бу дуасындан даһа нә өјрәнә биләрәм?» (Мәз. 141:2).\n2 Јухарыда бәһс едилән топлантыдан бир ај әввәл јәһудиләр Јерусәлимин диварларынын бәрпасыны баша вурмушдулар (Неһ. 6:15). Аллаһын халгы бу иши ҹәми 52 ҝүн әрзиндә тамамламыш вә артыг онларын өз руһани тәләбатларыны өдәмәк үчүн башлары ачылмышды. Јени ајын, тишри ајынын бириндә халг шәһәр мејданында Езранын вә диҝәр левилиләрин Аллаһын Ганунуну уҹадан охујуб изаһ етмәләрини динләмәк үчүн топлашды . Бүтүн «динләјиб анлаја билән»ләр дә дахил олмагла, аиләләрин һамысы јығышыб «сәһәр ачыландан ҝүнортаја гәдәр» гулаг асдылар. Онлар раһат Падшаһлыг залында кечирилән јығынҹаг ҝөрүшләриндә иштирак едән бизләрә неҹә дә ҝөзәл нүмунә гојублар! Анҹаг һеч елә олурму ки, бәзән ҝөрүш заманы фикриниз јајыныр вә әһәмијјәтсиз шејләр һагда дүшүнүрсүнүз? Белә олан һалда, садәҹә гулаг асмагла кифајәтләнмәјиб динләдикләрини үрәкдән гәбул едән вә Аллаһын Ганунуну позан бир халг олдугларына ҝөрә ағламаға башлајан гәдим исраиллиләрин нүмунәсинә јенидән нәзәр салын (Неһ. 8:1—9).\n3. Исраиллиләр һансы ҝөстәришә табе олдулар?\n3 Бунунла белә, бу, халг гаршысында ҝүнаһларын етираф едилмәси мәрасими дејилди. Бу ҝүн бајрам ҝүнү олдуғундан Јеһоваја халгынын севиниб-шадланмасыны истәјирди (Сај. 29:1). Буна ҝөрә дә Неһемја халга деди: «Ҝедин, јағлы јемәк јејин, ширин ички ичин вә һазырлыглы олмајанлара да пај ҝөндәрин, чүнки бу ҝүн Худавәндимиз үчүн мүгәддәсдир. Кәдәрләнмәјин, чүнки Рәббин вердији севинҹ сизин гүввәтиниздир». Тәрифәлајигдир ки, халг итаәткарлыг ҝөстәрди вә һәмин ҝүн бөјүк шәнлијә чеврилди (Неһ. 8:10—12).\n4. а) Исраилин аилә башчылары нә етдиләр вә нәји ајдынлашдырдылар? б) Чардаглар бајрамынын ән әламәтдар мәгамы нә олду?\n4 Ертәси ҝүн аилә башчылары халгын Аллаһын Ганунуну даһа јахшы неҹә иҹра едә биләҹәјини мүзакирә етмәк үчүн бир јерә топлашдылар . Мүгәддәс Јазылары арашдыраркән онлар ҝөрдүләр ки, једдинҹи ајын, тишри ајынын 15-дән 22-ә кими Чардаглар бајрамы кечирилмәли вә тәнтәнәли топланты илә јекунлашмалыдыр. Буна ҝөрә дә онлар һазырлыг ҝөрмәјә башладылар . Јешуанын ҝүнләриндән бәри Чардаглар бајрамы бу ҹүр тәнтәнәли шәкилдә кечирилмәмишди, о ҝүн «чох бөјүк севинҹ» олду. Бу бајрамын ән әламәтдар мәгамы Аллаһын Ганунунун «биринҹи ҝүндән сонунҹу ҝүнә гәдәр һәр ҝүн» халг гаршысында охунмасы иди (Неһ. 8:13—18).\n5 Бајрамдан ики ҝүн сонра исраиллиләрин ҝүнаһларыны етираф етмәк вахты иди. Бу, јејиб-ичмәк ҝүнү дејилди. Әксинә, Аллаһын халгы кәдәрләрини ифадә етмәк үчүн оруҹ тутуб чул ҝејинди. Аллаһын Гануну сәһәр тездән тәхминән үч саат әрзиндә јенидән халг гаршысында охунду. Ҝүнортадан исә онлар «ҝүнаһларыны етираф едиб өзләринин Аллаһы Рәббә сәҹдә гылдылар» . Сонра левилиләр халгын адындан Јеһоваја үрәкдән дуа етдиләр (Неһ. 9:1—4).\n6. Левилиләр нәјин сајәсиндә дәринмәналы дуа едә билмишдиләр вә биз бундан нә өјрәнирик?\n6 Шүбһәсиз, левилиләрин Аллаһын Ганунуну мүнтәзәм охумалары онлара бу дәринмәналы дуаја һазырлашмаға көмәк етмишди. Илк он ајәдә диггәт Јеһованын ишләринә вә кејфијјәтләринә јөнәлдилир. Дуанын галан һиссәсиндә Аллаһын «бөјүк [мәрһәмәти]» дөнә-дөнә вурғуланыр вә исраиллиләрин бу ҹүр мүнасибәтә лајиг олмадыглары ајдын етираф едилир (Неһ. 9:19, 27, 28, 31). Дуа етмәздән әввәл, левилиләр кими, Аллаһын Кәламы үзәриндә һәр ҝүн дүшүнәрәк Јеһованын бизимлә данышмасына јол версәк, бизим дә дуаларымыз тәравәтли вә мәналы олаҹаг (Мәз. 1:1, 2).\n7. Левилиләр Аллаһдан нә хаһиш етмишдиләр вә биз бундан нә өјрәнирик?\n7 Бу дуада јалныз бир садә хаһиш вар. Бу хаһиш дуанын ахырында, 32-ҹи ајәдә јазылыб: «Еј Аллаһымыз! Бөјүк, гүдрәтли вә зәһмли, әһди вә мәһәббәти сахлајан Аллаһ! Ашшур падшаһларынын дөврүндән бу ҝүнә гәдәр бизим чәкдијимиз, падшаһларымызын, ағаларымызын, каһинләримизин, пејғәмбәрләримизин, аталарымызын вә бүтүн халгынын чәкдији әзаб-әзијјәт Сәнин ҝөзүндә кичик ҝөрүнмәсин». Бунунла левилиләр бизә өз дуаларымызда шәхси тәләбатларымыз һагда сөз ачмаздан өнҹә, Јеһоваја һәмд вә шүкр етмәјә даир ҝөзәл нүмунә гојублар.\nАЛЛАҺЫН ИЗЗӘТЛИ АДЫНА ҺӘМД ЕДИЛИР\n8, 9. а) Левилиләр өз дуаларыны һансы сөзләрлә башладылар? б) Левилиләрин дуасындан һансы ики сәмави ордунун Јеһоваја һәмд етдији ҝөрүнүр?\n8 Бу ҹүр ҝөзәл дуалар етмәләринә бахмајараг, левилиләр тәвазөкар идиләр вә дәрк едирдиләр ки, онларын сөзләри Јеһованын лајиг олдуғу һәмди там ифадә едә билмәз. Буна ҝөрә дә онлар Аллаһын халгынын адындан тәвазөкарлыгла Јеһоваја јалвармаға башладылар: «Гој Сәнин иззәтли адына һәмд олсун... бүтүн һәмдләрдән, шүкүрләрдән дә чох уҹалдылсын!» (Неһ. 9:5).\n9 Левилиләр өз дуаларына белә давам едирләр: «Сән, јалныз Сән Рәбсән, ҝөјләри, ҝөјләрин ән уҹа гатларыны вә бүтүн сәма ҹисимләрини, јер үзүнү вә онун мәхлугларыны, дәнизләри вә ичиндәки һәр шеји Сән јаратдын вә һамысына һәјат верирсән. Сәма ҹисимләри Сәнә сәҹдә гылыр!» (Неһ. 9:6). Бәли, Јеһова Аллаһ сајсыз-һесабсыз галактикалардан ибарәт каинаты јарадыб. Каинат кими, бизим ҝөзәл планетимиз дә мөһтәшәмдир: Аллаһ јер үзүндәки һәр шеји һејрәтамиз чешидликдә олан вә өз нөвүнә ҝөрә чохалан ҹанлыларын јашајышыны тәмин етмәк кими валеһедиҹи баҹарыгла јарадыб. «Ҝөјләр [ордусу]» кими дә тәсвир олунан Аллаһын мүгәддәс мәләкләри бүтүн бунларын шаһиди олублар (1 Пад. 22:19; Әјјуб 38:4, 7). Бундан әлавә, мәләкләр «хиласы мирас алаҹаг» ҝүнаһлы инсанлара хидмәт едәрәк тәвазөкарлыгла Аллаһын ирадәсини јеринә јетирирләр (Ибр. 1:14). Мәләкләр Јеһоваја низамлы орду кими хидмәт едән бизләрә неҹә дә мөһтәшәм нүмунә гојублар! (1 Кор. 14:33, 40).\n10. Аллаһын Ибраһимлә рәфтарындан нә өјрәнирик?\n10 Сонра левилиләр 99 јашына кими арвады Сарајдан ушағы олмајан Ибрамла Аллаһын неҹә рәфтар етдијиндән сөз ачдылар. Јеһова онун адыны дәјишиб «милләтин атасы» мәнасыны верән Ибраһим адыны верди (Јар. 17:1—6, 15, 16). Аллаһ һәмчинин Ибраһимә нәслинин Кәнан дијарыны мирас алаҹағыны вәд етди. Адәтән, инсанлар вердикләри сөзү унудурлар, Јеһова исә һеч вахт унутмур. Буну левилиләрин дуасындан да ҝөрмәк олар: «Ја Рәбб, Сән о Аллаһсан ки, Ибрамы сечиб Халдејлиләрин Ур шәһәриндән чыхарараг она Ибраһим адыны вердин. Сән Өз өнүндә онун садиг үрәјини ҝөрдүн. Она ҝөрә дә Кәнанлыларын... дијарыны Ибраһим өвладларына вермәк үчүн онунла әһд кәсдин вә сөзләрини јеринә јетирдин. Чүнки Сән адилсән» (Неһ. 9:7, 8). Ҝәлин биз дә һәмишә сөзүмүзүн үстүндә дурмаға чалышараг әдаләтли Аллаһымызы тәглид едәк (Мат. 5:37).\nЈЕҺОВАНЫН ИШЛӘРИ БӘЈАН ЕДИЛИР\n11, 12. YЈеһованын адынын мәнасы нәдир вә О, Ибраһимин нәсли илә рәфтарында Өз адынын мәнасына ујғун неҹә давранды?\n11 Јеһова адынын «олмасына сәбәб Олан» мәнасыны дашымасы Онун Өз вәдләрини аддымбааддым һәјата кечирдијини ҝөстәрир. Бунун бариз сүбутуну Ибраһимин Мисир көләлијиндә олан нәсли илә Аллаһын неҹә рәфтар етмәсиндән ҝөрмәк олар. Һәмин вахт бүтүн халгын азад олуб Вәд едилмиш дијара дахил олмасы гејри-мүмкүн ҝөрүнүрдү. Лакин Аллаһ Өз вәдини ардыҹыл олараг һәјата кечирмәклә сүбут етди ки, О, јеҝанә вә иззәтли Јеһова адына лајигдир.\n12 Неһемјанын гәләмә алдығы дуада Јеһова барәсиндә дејилир: «Мисирдә аталарымызын чәкдикләри әзијјәти ҝөрдүн вә Гырмызы дәнизин јанындакы фәрјадларыны ешитдин. Фиронла бүтүн әјанларына вә өлкәсинин бүтүн халгына әламәтләр вә мөҹүзәләр ҝөстәрдин. Чүнки Мисирлиләрин аталарымыза гаршы азғынлыг етдијини билдин вә бу ҝүнә кими адыны иззәтләндирдин. Аталарымызын гаршысында дәнизи јардын вә онлар дәнизин ортасында гуру јердән кечиб ҝетдиләр. Онлары тәгиб едәнләри исә дәринликләрә, ҹошғун сулара атылан бир даш кими атдын». Сонра исә Јеһованын Өз халгы үчүн даһа нәләр етдији барәдә дејилир: «Сән оранын әһалисини — Кәнанлылары онлара... тәслим етдирдин... Онлар мөһкәмләнмиш шәһәрләри вә бәрәкәтли торпағы тутуб мал-дөвләтлә долу евләрә, газылмыш гујулара, бағлара, зејтунлуглара вә бол-бол мејвә ағаҹларына саһиб олдулар. Јејиб дојдулар, көкәлдиләр вә вердијин бөјүк немәтләр үчүн севиндиләр» (Неһ. 9:9—11, 24, 25).\n13. Јеһова исраиллиләрин руһани еһтијаҹларынын гејдинә неҹә галмышды, анҹаг онлар нә етдиләр?\n13 Өз нијјәтини һәјата кечирмәк үчүн Аллаһ бир чох башга аддымлар да атмышды. Мисал үчүн, исраиллиләр Мисирдән чыхдыгдан дәрһал сонра Јеһова онларын руһани еһтијаҹларынын гејдинә галмышды. Левилиләр буну Аллаһа дуаларында вурғуламышдылар: «Сина дағынын үстүнә ениб онларла ҝөјләрдән данышдын. Онлара әдаләтли һөкмләр, доғру ганунлар, јахшы гајдалар вә әмрләр вердин» (Неһ. 9:13). Јеһова исраиллиләрин Вәд едилмиш дијары мирас алан бир халг кими Онун мүгәддәс адыны лајигинҹә дашыја билмәләри үчүн онлара тәлим верирди, анҹаг онлар өјрәндикләри јахшы шејләрдән үз чевирдиләр. (Неһемја 9:16—18 ајәләрини оху.)\nҸӘЗА ТӘЛӘБ ОЛУНУРДУ\n14, 15. а) Јеһованын ҝүнаһлы халгына мәрһәмәт ҝөстәрдији нәдән ҝөрүнүрдү? б) Аллаһын сечдији халгы илә мүнасибәтиндән нә өјрәнирик?\n14 Левилиләрин дуасында исраиллиләрин Сина дағында Аллаһын Ганунуну тутаҹагларына даир вердикләри вәддән чох кечмәмиш етдикләри ики ҹидди ҝүнаһдан да сөз ачылыр. Буна ҝөрә дә онлар һаглы олараг өлүмә лајиг ҝөрүлдүләр. Бунунла белә, левилиләр өз дуаларында Јеһоваја һәмд едирдиләр: «Сән Өз бөјүк мәрһәмәтин наминә онлары сәһрада тәк гојмадын... Гырх ил онлары сәһрада бәсләдин вә онлар һеч нәдән корлуг чәкмәди. Нә палтарлары көһнәлди, нә ајаглары шишди» (Неһ. 9:19, 21). Бу ҝүн дә Јеһова бизи Она сәдагәтлә хидмәт етмәјимиз үчүн һәр шејлә тәмин едир. Ҝәлин биз һеч вахт сәһрада һәлак олан минләрлә үсјанкар вә имансыз исраиллиләрә охшамајаг. Белә ки, бүтүн бунлар «дөврләрин сонунда јашајан бизләри горумаг мәгсәдилә јазылыб» (1 Кор. 10:1—11).\n15 Тәәссүфләр олсун ки, Вәд едилмиш дијара дахил олдугдан сонра исраиллиләр кәнанлыларын әхлагсызлыгла вә вәһшиликлә долу ибадәтләрини мәнимсәдиләр. Буна ҝөрә дә Јеһова сечилмиш халгынын гоншу халглар тәрәфиндән сыхышдырылмасына јол верди. Анҹаг төвбә едәндә Јеһова мәрһәмәт ҝөстәриб онлары бағышлајыр вә дүшмәнләриндән мүдафиә едирди. О, буну «дәфәләрлә» етмишди. (Неһемја 9:26—28, 31 ајәләрини оху.) Левилиләр етираф етдиләр: «Сән илләр боју онларла сәбирлә даврандын. Өз Руһунла, пејғәмбәрләрин васитәсилә онлара хәбәрдарлыг етдин. Онлар исә гулаг асмадылар вә она ҝөрә Сән онлары әтрафларындакы халглара тәслим етдин» (Неһ. 9:30).\n16, 17. а) Әсирликдән гајыдан исраиллиләрин вәзијјәти Вәд едилмиш дијарда олан әҹдадларынын вәзијјәтиндән нә илә фәргләнирди? б) Исраиллиләр нәји етираф етдиләр вә нәјә сөз вердиләр?\n16 Һәтта әсирликдән гајыдан исраиллиләр белә итаәтсизлик јолу илә ҝетдиләр. Бәс фәрг нәдә иди? Ҹавабы левилиләрин дуасындакы нөвбәти сөзләрдән ҝөрмәк олар: «Будур, бу ҝүн биз көләјик. Аталарымыза мејвәсини вә ҝөзәл мәһсулуну јемәк үчүн вердијин о торпагда биз көләлик едирик. Ҝүнаһларымыза ҝөрә торпағымызын бол мәһсулу үзәримиздә һөкм сүрән падшаһлара нәсиб олур... Бөјүк зүлм ичиндәјик» (Неһ. 9:36, 37).\n17 Левилиләр бу ҹүр зүлмә јол верән Аллаһын әдаләтсиз олдуғунуму дүшүнүрдүләр? Әлбәттә, јох! «Сән һаглысан, башымыза ҝәлән һәр ишдә бизимлә әдаләтлә даврандын, биз исә пис ишләр етдик», — дејә онлар етираф етдиләр (Неһ. 9:33). Сонра исә бу сәмими дуа халгын индән белә Аллаһын Ганунуна әмәл едәҹәјинә даир там гәтијјәтлә вердији вәдлә јекунлашды. (Неһемја 9:38 ајәсини оху; 10:29.) Сонда јазылы сәнәд үзәриндә бағланан бу әһд јәһудиләрин 84 башчысы тәрәфиндән мөһүрләнди (Неһ. 10:1—27).\n18, 19. а) Аллаһын јени дүнјасында јашамаг үчүн нә етмәлијик? б) Биз нә һагда дуа етмәјә сон гојмамалыјыг вә нә үчүн?\n18 Јеһованын салеһликлә долу јени дүнјасында јашамаг үчүн Онун тәрбијәсинә еһтијаҹ дујуруг. «Мәҝәр елә оғул вар ки, атасы ону ҹәзаландырмасын?» — дејә һәвари Павел сорушур (Ибр. 12:7). Аллаһа сәдагәтлә хидмәт етмәклә вә мүгәддәс руһун бизә дүзәлиш етмәсинә имкан вермәклә биз Онун рәһбәрлијинә табе олмуш олуруг. Бундан әлавә, әҝәр биз ҹидди ҝүнаһа јол верәриксә, әмин ола биләрик ки, үрәкдән төвбә етдијимиз вә тәвазөкарлыгла ҹәзаны гәбул етдијимиз тәгдирдә, Јеһова бизи бағышлајаҹаг.\n19 Тезликлә Јеһова Өз ады наминә исраиллиләри Мисирдән чыхараркән ҝөрдүјү ишләрдән даһа мөһтәшәм ишләр ҝөрәҹәк (Јез. 38:23). Бундан әлавә, әмин ола биләрик ки, Јеһованын гәдим халгы Вәд едилмиш дијары мирас алдығы кими, Она сәдагәтлә хидмәт едән бүтүн мәсиһчиләр дә Аллаһын салеһликлә долу јени дүнјасына дахил олаҹаглар (2 Пет. 3:13). Гаршыда бизи белә ҝөзәл ҝәләҹәк ҝөзләдијиндән ҝәлин һеч вахт дуаларымызда Аллаһын адыны иззәтләндирмәјә сон гојмајаг. Нөвбәти мәгаләдә исә Аллаһын хејир-дуаларыны инди вә әбәдијјәт боју әлдә етмәјимизә көмәк едәҹәк башга бир дуаны нәзәрдән кечирәҹәјик.


Q=6	C=1	SS=0	LS=5	PS=0	DC=0	LC=0	SD=0	BS=6	G0=73	G1=65	G2=36	DLID=az_RU	BODY= Бир нәфәр хачпәрәсти Ислам ирфаны илә Ислама неҹә ҝәтирмәк олар? - Cavablar xəzinəsi - açılmasında məqsəd İslama aid suallara cavab vermək olmuşdur\nİnternetə qoyma tarixi: 2007/06/29\nSaytın kodu fa1220\tArxiv kodu 24514\nБиринҹи: Ислами ирфан ики гисмә, нәзәри вә әмәли гисмә бөлүнүр. Нәзәри ирфанын әсас вә көклү мөвзусу ики мәсәләдир. Биринҹи, төвһидин һәгигәтинин ачыгланмасы; икинҹи һәгиги тәкаллаһлыны (камил инсаны) танытмаг\nИслами ирфанда төвһид бу мәнададыр ки, тәкҹә варлыг Аллаһдыр вә Ондан башга һеч бир шејин әслиндә варлығы јохдур. Јәни, Аллаһдан башга нә варса, Онун јәни, ваһид варлығын ҹилвәси вә зүһурудур. Башга сөзлә десәк, варлыг аләминин Аллаһ-Таалаја нисбәти, көлҝәнин ҝөлҝә саһибинә олан нистәби кимидир. Әслиндә, ҝөлҝәнин варлығы ҝөлҝә саһибинин варлығындан асылыдыр. Һәгигәтдә, ҝөлҝәнин вүҹуду ҝөлҝә саһибинин варлығынын ҹилвәсидир.\nИслам ирфанында һәгиги тәкаллаһлы (јәни, әсл мөмин вә камил инсан) камил бир инсандыр ки, Аллаһ-Тааланын бүтүн илаһи сифәтләринин нишанәси вә мәзһәридир.\nАмма, әмәли ирфан ҹәһәтиндән, инсан ики мүһүм ҹәһәтә јәни, руһани вә һејвани ҹәһәтә бағлы бир мөвҹуддур. Инсан мәнәвијјатда сејр етмәклә руһи ҹәһәтини мөһкмләдиб өзүнү сәадәтә чатдыра биләр. Бу јолда әмәли ҹәһәтдән, нәфсин сафлашдырылмасы вә шәри ријазәт чәкмәк мүһүмдүр. Исламын әмәли ирфаны башдан-баша һәмин шәри ријазәт чәкмәјин јолларыны вә нәфсин паклашдырылмасынын әмәли јолларыны ачыгламагдыр. Бу јоллар, инсанын ирфан аләминдә мәрифәтә мүфәввәг олмасындан өтрү ән јахшы јоллар олуб, инсаны елә мәгама чатдыра биләр ки, һәмишә өзүнү Аллаһ дәрҝаһында һисс едә билсин. Она ашиг олсун, бүтүн бу нәзарәт вә илаһи мәгамлара јетишиб, Онун мәрһәмәтиндә фани олмагла өзүнү әбәди сәадәтә чатдыра билсин. Бунлар, һәмин әмәлләрдир ки, шәриәт биздән ону тәләб едир. Әлбәттә, бүтүн бунларын һамысы мүршидин шәри сәнәдинә вә дүзҝүн јол ҝөстәрмәсинә еһтијаҹлыдыр. Бу јолда, пак вә мәсум Имамларымыз (әлејһимуссалам) һәгигәтән дә, Аллаһ-Таала тәрәфиндән инсанлара тәјин олунмуш һәгиги рәһбәрләр, мүршидләр вә имамлардыр.\nИкинҹи: Ислам Пејғәмбәринин (сәлләллаһу әләјһи вә алиһи вә сәлләм) вә Әһли-Бејтинин бујурдуглары әслиндә, Ислам ирфанынын шахәләрини вә мүһүм хүсусијјәтләрини тәшкил едир ки, дүнјада белә бир ирфан мәктәбинин һеч бир идиоложи ирфан мәктәбиндә охшары јохдур. Әһли-Бејтин (әлејһиссалам) мәктәбиндә олан ашағыдакы мүһүм ирфани хүсусијјәтлә ишарә едирикө Һәр бир ариф буну билмәлидир:\nШәриәт ганунларына бағлы олуб, она әмәл етмәк;\nҸиһад вә мүбаризә;\nАғлын инкишафы вә елм өјрәнмәк;\nФәгирләрә вә мәһрумлара көмәк;\nНәфсин иззәт вә кәрамәти;\nИшләмәк вә игтисади фәалијјәт ҝөстәрмәк, ҹәмијјәтдән һәр ҹүр узаглашмадан чәкинмәк;\nҮчүнҹү: Даһи ирфан алимләринин һәјат вә јарадыҹылыглары илә јахындан таныш олмаг. О арифләр ки, шәхси һәјатында ирфан вә нәфсләринин пакланмасы илә мәшғул олдуглары һалда, өлкәләринин иҹтимаи, сијаси һәјатында, зүлмә гаршы ҹиһад вә мүбаризәдә һәмишә сәһнәдә олуб вә бу јолла Ислами ирфанда камил инсанлар јетишдирир вә Ислам мәрифәтинә тешнә оланлары сираб етмәклә, ҝөзләри јолда оланларын ҝөзләрини нурландырырлар.\nИслами ирфанын, онун хүсусијјәтләрини вә шахәләрини һәмчинин, Ислам вә Әһли-Бејт (әлејһиссалам) мәктәбинин сајәсиндә јетишән ирфаны ачыгламагла өз мәгсәдинизә чата биләрсиниз. Ашағыдакы мәрһәләләри диггәтинизә чатдырырыг:\nБиринҹи: Ислами ирфан ики гисмә, нәзәри вә әмәли гисмә бөлүнүр. Нәзәри ирфанын әсас вә көклү мөвзусу ики мәсәләдир. Биринҹи, төвһидин һәгигәтинин ачыгланмасы; икинҹи һәгиги тәкаллаһлыны (камил инсаны) танытмаг.\nИслами ирфанда төвһид бу мәнададыр ки, тәкҹә варлыг Аллаһдыр вә Ондан башга һеч бир шејин әслиндә варлығы јохдур. Бу бахымдан, мүсәлман ариф һәр шеји Аллаһын ҹилвәси вә зүһуру билир вә Ондан гејри бир шеји ҝөрмүр. Ондан гејриләри Онун сајәсиндә варлыг тапыр вә вүҹуда ҝәлирләр. Бу мәнада, арифин төвһиди философун төвһидиндән мөһкәм вә ҝүҹлүдүр. Һәгиги ариф, һәгиги вүҹуду Аллаһда билир вә Ондан гејри һәр шејин сырф Она бағлы олмасыјла варлыг тапмагларына етигады вардыр. Арифин нәзәриндә, Аллаһ-Тааланын варлығынын дахилиндә вә јанашысында чохлуға гәти јер јохдур вә Онун вүҹуду һәр ҹәһәтдән тәркибсиздир. Варлыг аләминдә олан чохлуг әслиндә, әсас јох, заһир вә ҹилвәләрдир. Башга сөзлә десәк, варлыг аләминин Аллаһ-Таалаја нисбәти, көлҝәнин ҝөлҝә саһибинә олан нистәби кимидир. Әслиндә, ҝөлҝәнин варлығы ҝөлҝә саһибинин варлығындан асылыдыр. Һәгигәтдә исә ҝөлҝәнин вүҹуду ҝөлҝә саһибинин варлығынын ҹилвәсидир.\nИслам ирфанында һәгиги тәкаллаһлы (јәни, әсл мөмин вә камил ариф) каинат аламиндә камил бир инсандыр ки, Аллаһ-Тааланын бүтүн илаһи сифәтләринин нишанәси вә мәзһәридир. Бу мөвзуда даһа ҝениш мәлумат вә изаһ алмагдан өтрү ирфани китаблара о ҹүмләдән, Ибн Тәрәк Исфаһанинин Тәмһидул-Гәваид, Ибни Әрәбинин Фусул-һикәм вә китабын шәрһләринә, Ибн Фәнаринин Мисбаһул-Әнис китабына вә с.. мүраҹиәт етмәк лазымдыр.\nӘмәли ирфанда инсан руһ вә бәдәндән ибарәт бир бәндә кими нәзәрдә тутулур. Амма онун инсанлғы онун руһу иләдир. Инсанда камиллијә јетишмәкдән өтрү елә истедадлар вар ки, онун васитәси илә торпагдан олан бәдәниндән башламагла мәнәви сејр вә сүлукла ән јүксәк мәрифәт мәртәбәсинә чатмаг олар. Инсанын руһи ҹәһәти һәмишә јүксәк мәнәви мәгамлара тәрәф мејиллидир. Амма ҹисми вә бәдәни мадди тәбиәт вә һејвани мејллидир. Әҝәр инсан өз ихтијары илә нәфсинин пакланмасы вә Исламда ҝәлән мәнәви сејрлә мәшғул олса, камал мәртәбәләрини кечиб илаһи иззәт вә мәгама чатар. Амма, әҝәр өз ихтијары илә бүтүн нијјәт вә һәдәфини мадди вә нәфси истәкләрини әлә ҝәтирмәкдән өтрү сәфәрбәр етсә, бүтүн нијјәтини һејвани јолда гәрар версә сонда зилләтә чатар. Бәс, әмәли ирфанда әсас мәсәлә нәфсин пакланмасы вә шәри ријазәт чәкмәкдир. Бунунла да, инсанын ҝөзүнүн өнүндән зүлмәт пәрдәләри кәнара чәкилир вә һәгигәти ҝөрә билир. Ислам да инсанын чох мүһүм ҹәһәти олан белә бир ҹәһәтинә даһа чох диггәт етмиш, нәфсин пакланмасы вә һәгигәтләри ҝөрмәсинә даһа чох тәкид етмишдир. Имам Садиг (әлејһиссалам) бујурур: "Әҝәр өмрүндән ики ҝүн галмыш олса да ондан бир ҝүнүнү нәфсинин пакланмасыны ајыр ки, онун васитәси илә өлүм анында ондан көмәк истәјәсән." \nБәс, һәгигәтә чатмағын јолу нәфсин пакланмасыдыр. Лакин, Ислами ирфан мәктәбиндә төвсијә олунмуш нәфсин пакланмасы илә диҝәр идиоложи мәктәбләрдәки әмәли ирфан ҝөстәришләри фәрглидир. Һинд идиоложи ирфан мәктәбләри, јунан, мани вә онун тәрәфдарлары инсанын сәадәтә јетишмәсиндә әсас ролу онун јашадығы ҹәмијјәтлә әлагәләрини там шәкилдә кәсмәсиндә билирләр. Амма, Ислами ирфан, нәфсин пакланмасыны шәриәт ҝөстәришләринә әмәл етмәкдә ҝөрүр. Ислам ирфанында сифариш олунан ријазәт хәчпәрәстләрин вә диҝәр идиоложи мәктәбләрдәнки ҝөстәришләри илә фәрглидир. Хачпәрәст раһибләри нәфсин пакланмасындан өтрү өз ев-ешикләриндән әл чәкиб чөлләрә үз тутур, ҹәмијјәтдән ајырылыб тәнһа галыр вә нәфсин паклашмасындан өтрү өзләрини мүхтәлиф һалал јемәкләрдән мәһрум едирләр.\nӘлбәттә, Гуранын ифадәси илә десәк, бүтүн бунлар сонрадан хачпәрәстлик дининә дахил едилмиш бидәтләрдир. Амма, Ислами ирфан, нәфс үчүн лазым олан ән јахшы ријазәтләрә ҝөстәриш вермәклә, арифә Гуран вә Әһли-Бејт (әлејһиссалам) мәктәбиндәки һалал вә һарамлара риајәт етмәји вә онлардан мүтләг итаәт етмәји тапшырыр.\nИслам ирфанын атасы ләгәби алмыш Әмирәл-мөминин Әли (әлејһиссалам) бујурур: "Нәфсин риајзәти шәриәтдир" Ирфан елминин даһиләри дә һәмин мөвзуну гәбул едирләр. Ибни Сина ибадәти нәфсин риајазәти сајыр вә јазыр: "Тәкҹә ибадәт васитәси илә нәфси рам етмәк олар ки, Аллаһ-Таалаја тәрәф диггәт етдикдә она мане олмасын бәлкә дә, онунла һәмкарлыг еләсин."\nӘслиндә, Ислам ирфанынын көкләри Гуран вә Әһли-Бејтдән (әлејһиссалам) ҝәлән рәвајәтләр олдуғуна ҝөрә шәриәт, тәригәт вә һәгигәтин һеч бири диҝәриндән ајры дејилдир. Шәриәт, Гуран вә Әһли-Бејт (әлејһиссалам) рәвајәтләриндә ҝәлән Ислам һөкмләринин вә ганунларынын топлусудур. Фәгиһләр бу ганунлары вә һөкмләри бу ики мәнбәдән әлә ҝәтирир. Мүсәлман арифләри мөтәгиддирләр ки, шәријәт һөкмләри елә һәгигәтләр үзәриндә гурулуб ки, она әмәл етмәклә инсан сәадәт вә камала чатар. Ислам ирфанында мејар, динин ҝөстәришләринә әмәл етмәкдир. Мүһијәддин ибн Әрәби кимиләрин ирфанында гејд олунур ки, ирфанын мејары шәриәтин ону рәдд етмәмәсидир. Диҝәр бир мәшһур ариф Ҹүнејд Бағдади јазыр: Ислам Пејғәмбәри (сәлләллаһу әләјһи вә алиһи вә сәлләм) вә мәсум Имамаларын (әлејһимуссалам) јолундан башга бүтүн јоллар азғынлыға тәрәф ҝедир. Өлүм анында да инсандан тәклиф ҝөтүрүлмүр." Ислами ирфанын башчыларындан сајылан Әлламә Тәбатәбаи јазыр: "Шәриәтин ваҹибләри, һарамлары вә үмуми һөкмләри бүтүн инсанлардан өтрүдүр. Инсан, Аллаһ-Таалаја нә гәдәр јахын олса, тәклифи дә бир о гәдәр ағыр олур. Амма, һеч бир мәгамда инсан тәклифсиз ола билмәз."\nШәријәт вә әһкамын батини сајылан тәригәт, мәнәви сәфәрә чыхан инсанын әһвалыны бәјан едир вә бу һаләтин ән јүксәк мәртәбәси Аллаһын рәһмәтиндә фани олмагдыр.\nНәтиҹәдә, Ислам ирфанында ариф, Аллаһа олан һәгиги ешги илә өзүнү Онун һүзурунда һисс етмәклә, камал мәртәбәләрини кечмәк үчүн чалышыр. Бунунла јанашы, әмәлиндә ихласлы, тәвазөкар, заһиданә, дүнајаја рәғбәтсиз, батини вә заһири тәһарәтлә, ҝеҹәләри ојаг галмагла вә вилајәт мәктәбиндән јапышмагла һәмишә өз мәбудуна тәрәф һәрәкәтдәдир. Ислами ирфан јәни, елә бир һәгигәти вә мәрифәти әлә ҝәтирмәк вә танымагла, инсан маддә аләминин јухусундан вә рөјасындан ојаныр, чиркинликләрдән вә шәһвәтликдән нура вә камал аламинә чатыр. Ариф одур ки, һәм ахирәт вә камал, һәм дүнјада һәјат вә јашајышыны лазымы гајдада кечирмәк үчүн чалышмагда вә һәм дә башгаларынын әлиндән тутмаг һаггында фикирләшир. Неҹә ки, арифләрин ағасы, Әмирәл-мөминин Әли (әлејһиссалам) кими бүтүн инсани истедадлары вә дәјәрләри өз вүҹудунда ҹәмләшдириб зүһур етдирә билир. О, ҝеҹәләр ибадәт меһрабында ағлајыр. Ислам Пејғәмбәри (сәлләллаһу әләјһи вә алиһи вә сәлләм) бујурур: "О (Әли), арамсыз шәкилдә Аллаһа ашигдир." Амма, иҹтимаи ишләриндән кәнарда олмаз вә һеч вахт ҹәмијјәтдән кәнара ҝетмәзди. О, јетимләрин ағламаг сәси илә тәсирләнир вә фәгирләрин чөрәк вә хурмасыны өз күрәјиндә апарыб онлара чатдырыр, бејтул-малын мәсрәфиндә чох дәгиг иди.\nИкинҹи: Диггәт етдијиниз кими Ислам Пејғәмбәринин (сәлләллаһу әләјһи вә алиһи вә сәлләм) вә Әһли-Бејтинин бујурдуглары әслиндә, Ислам ирфанынын шахәләрини вә мүһүм хүсусијјәтләрини тәшкил едир. Белә бир ирфан мәктәбинин дүнјада һеч бир идиоложи ирфан мәктәбиндә охшары јохдур. Ислам аләминдә, Әһли-Бејт (әлејһиссалам) мәктәбиндән узаг дүшән арифләр, бир о гәдәр дә Ислами ирфанын әсл һәгигәтиндән узаг дүшүбләр.\nИслам дининин мәтниндән ҝөтүрүлмүш бир нечә шеј, Ислами ирфанын мүһүм сүтунларындан сајылыр вә һәр бир ариф Ислами нәзәриндән бу мүһүм мөвзулардан бәһрәләнмәлидир. Ајдындыр ки, ирфан алминдә бүтүн бу мүһүм мөвулара диггәт етмәк сағлам фикрили инсанлары Ислам дининә тәрәф дәвәт етмәкдә чох өнәмлидир. Әсл Ислам ирафанында һәр бир ариф ашағадакы мәсәләләри диггәтдә сахламалыдыр:\nШәриәт һөкмләринә ҹидди әмәл етмәк (мүхтәсәр изаһы әввәлҹә верилди)\nИслам дини елә бир диндир ки, инсанын бүтүн ҹәһәт вә истедадларына диггәт етмиш вә бүтүн бу истедадларын һәмаһәнҝ шәкилдә инкишафына ҝөрә ҝөстришләр вермишдир. Инсаннын бир ҹәһәтимүбаризә, диҝәр бир ҹәһәти исә ирфандыр. Јалныз, мүбаризә вә дөјүшә һазыр оланлар вә ја тәкҹә ибадәт вә дуаја диггәт едән инсанын руһу нагис инкишаф едир.\nӘмирәл-мөминин Әли (әлејһиссалам) ҹиһад һаггында бујурур: "Ҹиһад, Ҹәннәт гапыларындан биридир ки, Аллаһ-Таала тәкҹә Өзүнүн хүсуси достларынын үзүнә ачар.....Һәр кәс мејлсизлик үзүндән ҹиһады тәрк етсә, Аллаһ-Таала она зилләт либасы ҝејиндирәр.....вә белә инсан өз батининдән дајаз фикирли олар вә ағлы азалар. Ҹәмијјәт ичиндә өз һаггыны да мүдафиә етмәјә гүдрәти чатмаз. Әдаләт вә инсафдан мәһрум олар." \nАғлын вә елмин чохалмасы;\nИслам ирфанынын мүһүм хүсусијјәтләриндән бири дә одур ки, ариф шәхс елм әлә ҝәтирмәк, тәфәккүр вә ағлын мөһкәмләнмәсиндә чалышмалыдыр. Гуранда охујуруг: "Биләнләрлә (билик вә елм саһиби илә) билмәјәнләр (ҹаһилләр вә наданлар) бир ола биләрләрми?"\nИслам Пејғәмбәри (сәлләллаһу әләјһи вә алиһи вә сәлләм) бујурур: "Елми чох олан инсанын (мөмин инсанын) дәјәри бүтүн инсанлардан үстүндүр."\nИшләмәк, игтисади чалышмаг вә раһибликдән чәкинмәк;\nИслам Пејғәмбәри (сәлләллаһу әләјһи вә алиһи вә сәлләм) бујурур: "Һәр кәс өз әлинин зәһмәти илә доланса, Гијамәт ҝүнү Сиратын көрпүсүндән илдырым сүрәти илә раһат кечәҹәк."\nАллаһ-Таала Гуранда бујурур: "Һалбуки шәрәф-шан да, (гүввәт, иззәт вә гәләбә дә) јалныз Аллаһа, Онун Пејғәмбәринә вә мө’минләрә мәхсусдур."\nМәһрум вә фәгирләрә көмәк;\nБилазәри вә Әһмәд ибн Һәнбәли јазыр: "Һәзрәт Әлинин (әлејһиссалам) гырх мин дирһәмлик бурғда вә арпасы вар иди. Амма, һамысыны Аллаһ јолунда фәгирләрә сәдәгә верир вә ахшам шам чөрәјинә ҝөрә өз гылынҹыны сатыб чөрәк алыр вә бујрур: Әҝәр шам јемәјим олсајды гылынҹымы сатмаздым."\nҮчүнҹү: Һеч шүбһәсиз ки, Гуран, Ислам ирфанынын сәрчешәси, Ислам Пејғәмбәри (сәлләллаһу әләјһи вә алиһи вә сәлләм) вә Әһли-Бејт (әлејһиссалам) исә Гуранын тәфсирчиләри, һәгиги арифләр вә имамлардыр. Бәс, ирфан јолунда камала јетиб һәгиги ирфаны дәрк етмәк үчүн һәгиги устадлар, мүршидләр вә имамлар јалныз, Ислам Пејғәмбәри (сәлләллаһу әләјһи вә алиһи вә сәлләм) вә Әһли-Бејтидир (әлејһиссалам).\nДиҝәр тәрәфдән, даһи ирфан алимләринин һәјат вә јарадыҹылыглары илә јахындан таныш олмаг лазымдыр. О арифләр ки, шәхси һәјатында ирфан вә нәфсләринин пакланмасы илә мәшғул олдуглары һалда, өлкәләринин иҹтимаи, сијаси һәјатында, зүлмә гаршы ҹиһад вә мүбаризәдә һәмишә сәһнәдә олуб, һөкумәт ишләринә дә нәзәр верибләр.\nБүтүн бунлар Ислам ирфаныны камил инсан јетишдирмәк јолунда олан гүдрәтини нишан верир вә бундан әлавә, Ислам мәрифәтинә тешнә оланлары сираб етмәклә, ҝөзләри јолда оланларын ҝөзләрини нурландырырлар.\n Ирфан вә тәсәввуф, Мәһәммәд Рза Кашани, сәһ.72; Сејр вә сүлук әдәбләри, Һәбибуллаһ Мәзаһири, сәһ.6\n Ровзеји Кафи, сәһ.150;\n Сејр вә сүлук әдәбләри, Һәбибуллаһ Мәзаһири, сәһ.6 (Һәдид сурәси 27, Хачпәрәстлик дининә бидәтин нисбәт верилмәси)\n Мизанул-һикмәт, ҹ.4; сәһ.207\n Ишарәләр вә тәнбиһләр, нәмт 9, фәсл 3\n Рәсаил, сәһ.233; Ибни Әрәби, Тәһгиг мәһәммәд Иззәт, Әл-Мәктәбәтүл-төвигијјә нәшријјатынын чапы\n Нәзәри ирфан, сәһ.373, Јәһја Јәсриби.\n Вилајәтнамә, сәһ.46, Һүмајун Һиммәтинин тәрҹүмәси\n Шејх Әбу Саидин Төвһидин сирләриндәки мәгамлары, сәһ, 352, Мәһәммәд ибн Мәнур\n Әли, ирфан ҝүзҝүсү, Нәзимзадә Гуми.\n Даһа чох мәлумат үчүн бах: Әли нәзәри ирфанын ҝүзҝүсү, сәһ.91-150\n Нәһҹүл Бәлаҹә, 27-ҹи хүтбә.\n Әмали Шејх Сәдуг, 6-ҹы мәҹлис, 4-ү һәдис.\n Биһарул-Әнвар, ҹ.103; сәһ.9\n Мунафигин сурәси 8\n Мәнагиб ибн Шәһр Ашуб,ҹ.2; сәһ.72\n4202 Nəzəri irfan 2012/05/21\n6383 Nəzəri irfan 2008/09/23\n5593 Nəzəri irfan 2012/07/08\n16476 Nəzəri irfan 2013/01/15\n6199 Nəzəri irfan 2010/09/23\n8145 Nəzəri irfan 2011/08/14\n4125 Quran elmləri\n5484 Təzə kəlam\n6452 Hədis elmləri\n3904 Hədis elmləri\n5728 Nizamlar hüquq və əhkam\n6337 Əhkam və hüquq fəlsəfəsi\n125008 Nizamlar hüquq və əhkam\n94582 Əməli əxlaq\n75923 Nizamlar hüquq və əhkam\n59267 Nizamlar hüquq və əhkam\n38787 Hədis elmləri\n27766 Əxlaq fəlsəfəsi\n27564 Nizamlar hüquq və əhkam\n25916 Təzə kəlam


Q=13	C=0	SS=0	LS=13	PS=0	DC=0	LC=0	SD=0	BS=3	G0=10	G1=6	G2=5	DLID=az_RU	BODY=Дүнја Халглары вә Имам Һүсејн Тәзијјәси - 2018\nМозамбикдә мөһтәшәм Имам Һүсејн (ә) әзадарлығы – Фото\nOktyabr 28, 2018 - 4:09 PM\nТропикдән субтропикале кечиш иглиммә малик олан вә саһил дүзәнликләри, мәркәздә јүксәк әразиләр, шимал-гәрбдә јүксәк платолар, гәрбдә дағларла зәнҝинләшән Мозамбикин Напула шәһәриндә Әһли Бејт (әлејһимус-сәлам) ашигләри Саларе Шәһидан Әба Әбдиллаһ Һүсејнә (әлејһи сәлам) Ашура ҝүнү ҝөз јашлары ахыдыб, синә вура-вура Ләббејкә Ја Һүсејн! Сәдаларыны јүксәлдәрәк мөһтәшәм јүрүш тәшкил едибләр.\nӘзадарлыг мәрасимләриндә Кәрбәла Вагеәсини ҹанландыран Шәббеһләр дә ҝөзтәрилиб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, дүнјанын дөрд бир тәрәфиндә олдуғу кими Ниҝеријада да Имам Һүсејнин (әлејһи сәлам) әза мәрасимләри мөһтәшәм кечирилиб. Ашағыдакы ҝөрүнтүләр Ниҝеријанын Кадуна әјаләтинин Саминака вә Фунтува әјаләтинин Катсина шәһәрләриндә кечирилән әзадарлыг мәрасимләринә аиддир.\nТәһлүкәсизлик гүввәләри нүмајишчиләрә гаршы гајнар судан истифадә етмәклә су шырнаглары илә, һәгиги ҝүллә вә зәһәрли кимјәви газ илә мүдахил едиб. Ән азы ики нәфәр һәлак олуб, нәтиҹәдә јараланыб вә бир чохлары һәбс едилиб.\nНиҝерија Ислами Һәрәкаты сөзчүсү Ибраһим Муса, Франса Хәбәр Аҝентлијинә вердији мүсаһибәдә билдириб: "Ниҝерија полиси бир һәфтәдир давам едән етиразлары дағытмаг үчүн ҝөзјашардыҹы газ, стома вә ҝерчәк ҝүллә истифадә едиб вә бу һадисәләр нәтиҹәсиндә бир нәәфәр Шәһид олуб, отуз адам јараланыб, 230 адам исә һәбс олунуб".\nӘлләриндә Шејх Зәкзәкинин шәкилләрини дашыјан етиразчылар Федерал Али Мәһкәмәнин Шејх Зәкзәки вә ханымы барәдә чыхардығы гәрарын һөкумәт тәрәфиндән һәлә дә иҹра едилмәмәсини гынајыблар.\nСомалинин пајтахтында баш верән террор актында 38 инсан һәлак олду\nҺадисәнин мәсулијјәтини вәһабиәгидәли Боко Һарам террор тәшкилаты өһдәсинә ҝөтүрүб.\nFevral 25, 2018 - 6:16 PM\nЈараглылар машынлардан бирини президент сарајы јахынлығында диҝәрини исә, һотел гаршысында партладыблар.\nВәһһабиләр Ниҝеријада 90 мәктәбли гызы оғурлајыблар\nFevral 22, 2018 - 10:53 AM\nНиҝеријанын Јобе штатында вәһһабиәгидәли “Боко Һарам” террорчу груплашма үзвләринин јерли кәндә һүҹумундан сонра 90-ҹан чох гыз шаҝирд јоха чыхыб.\nНиҝеријалыар Шиә руһанисинин режим тәрәфиндән зәһәрли ҝүллә илә Шәһид едилмәсинә етираз етдиләр, аксијалара старт верилди- Фото\nFevral 8, 2018 - 7:13 PM\nСукуту шәһәриндәки Парламент Бинасына доғру һәрәкәт едән етиразчылар Шејх Зәкзәки ҹәнабларыны портиретини әлләриндә тутараг онун вә бүтүн Шиә мәһбусларынын азад едилмәсинә даир шүарлар сәсләндирмиш вә өлкәнин татынмыш Шиә руһаниси мәрһум Шејх Гасим Өмәр Сукутунун гатилләринин тез бир заманда ҹәзаландырылмасыны тәләб етмишләр.\nАнормал сәләфи өзүнү Мисир һәрбичиләри гаршысында партлатды – Фото\nYanvar 28, 2018 - 9:38 PM\nСәләфи террорчу ТНТ илә долу машыны һәрбичиләрин јахынлығында партладараг хејли сајда һәрбичинин өлүмүнә вә зиреһли машынларын дағылараг сырадан чыхмасына сәбәб олуб.\nМисирли политолог хәбәрдарлыг етди: ИШИД террор груплашмасы Суријаја јенидән гајыдаҹаг!\nYanvar 26, 2018 - 3:14 PM\nҺишам Нәҹҹар билдириб: “ИШИД Сурија вә Ираг мүһарибәсиндә бүтүн ордусуну итирдикдән сонра јенидән тәшкилатланмаја үз чевирәрәк интиһар әмәлијјатларына старт вериб.”\nХахам: Әсил јәһудиләр Исраил дөвләтини рәсмән танымырлар\nYanvar 17, 2018 - 7:19 PM\nХахам билдириб: “Сионизим бир һәрәкатдыр. Онлар Исраил режимини јаратдылар. Вә бу мәсәлә (Исраил дөвләтинин админ: Мәсиһанын зүһурундан өнҹә јарадылмасы) тамамилә әсил гәдим јәһуди әгидәсинә гаршыдыр.”\nАбуҹа ајаға галхды: Шејх Зәкзәкијә Азадлыг! - Фото\nYanvar 14, 2018 - 5:19 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ниҝеријанын пајтахты Абуҹада үмум халг күтләси ајаға галхараг Шејх Зәкзәкијә Азадлыг үнваны ады илә сүлһмәрамлы етираз митингләринә старт верибләр.\nӨтән ҝүн пајтахт Абуҹада Шиәләр кечиртдикләри сүлһмәрамлы етираз митингинә полис гүввәләри одлу силаһларла мүдахиә едәрәк бир нечә Шиәни Шәһид етмиш вә хејли сајда мүлки вәтандашы јараламышдыр.\nНәсибә Зәкзәки дејиб: “Бүтүн дүнја халгларынын Ниҝеријанын шәраити вә Шејх Зәкзәкинин дуруму һагда мәлумат топламасы зәруридир. Шејх инсулт кечириб. Онун мүалиҹә олунмасы үчүн там мүтәхәссис бир һәкимә еһтијаҹ вардыр. Дөвләтин тәјин едәҹәји һәкимләрә (бу ҝүнә кими һеч бир һәким тәјин олунмајыб) һеч бир үмид јери јохдур.”\nШејх Зәкзәкинин гызы дејиб: “Атам ҹидди сүрәтдә зәифләшиб вә бу зәифләшмә сон 7 ҝүн әрзиндә даһа да кәскинләшиб. Белә ки, атам бәзи әшјалары белә галдыра билмир. Онун бир ҝөзү вә бир әли сырадан чыхыб. Данышаркән бәзи кәлмәләри белә дүзҝүн тәләффүз едә билмир...”\nАксија иштиракчылары сионистјөнлү режим тәрәфиндән ганунсуз олараг ҝөрүнмәмиш бир вәһшиликлә һәбс едиләрәк мәһбәс һәјатына мәһкум етмиш Шејх Зәкзәки ҹәнбларынын, ханымынын вә саир сијаси Шиә мәһбусларынын азад едилмәсини тәләб едибләр.


Q=10	C=0	SS=0	LS=10	PS=0	DC=0	LC=0	SD=0	BS=2	G0=5	G1=4	G2=3	DLID=az_RU	BODY=Ахтардығыныз сәһифә Ҝүнаһы танымаг\nӘлламә Һәсәнзадә Амолинин төвсијәләри (2)\nДаим дәстәмазлы олмаг вә чох јемәкдән чәкинмәк\nsentyabr 14, 2014 - 8:24 PM\nЧох јемәк Аллаһа доғру ҝетмәјә манеәдир: Бөјүк арифи Ахунд молла Һүсејингулу Һәмәдани (һ.г. 1131-1239) дәјәрли әмәли ҝөстәришләриндән бириндә мәрһум сејјид Әли Аға Ирәванијә белә јазыр: Ҹәнаб! Чох данышмаг, чох јемәк, чох јатмагдан чәкин...\nЈалан һәдис ҝүнаһы\nӘһли сүннә гардашларымызын инандыглары он нәфәрин ҹәннәтлә мүждәләндикләри барәсиндәки Пејғәмбәрдән (с) нәгл етдикләри һәдиси арашдырмаг зәрурәти доғмушдур. Аллаһ һагдыр вә биз һагг оланы арашдырмагла ҝөрәвләндирилмишик.\nАЛЛАҺЫН РӘҺМӘТ АЈЫ БАШЛАНДЫ\nРәҹәб ајы нә демәкдир? (3)\nМүбарәк Рәҹәб ајы - Аллаһ гонаглығы үчүн сәфәрә һазырлыг ајларындан биринҹисидир. Бу ај - төвбә диләмә, бағышланма истәмә, ләјагәт вә шәрафәт әлдә етмә, јаландан, гејбәтдән, бөһтандан, горхаглыгдан, јалтаглыгдан, һәр бир ејбәҹәрликдән мүалиҹә олунма ајыдыр.\nРәҹәб ајы нә демәкдир? (2)\nРәҹәб ајы нә демәкдир? (1)\nӘрини гојуб башгасы илә гачан гадын...\nПис ишинин ҹавабыны ҝөзлә!\nАзәрбајҹанда дини дурум


Q=3	C=1	SS=0	LS=2	PS=0	DC=0	LC=0	SD=0	BS=2	G0=72	G1=46	G2=19	DLID=az_RU	BODY=Ҹаныны горујан Чобанын вә Нәзарәтчинин јанына гајыт (1 Бутрус 2:25)\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Валенсија Венесуела жест дили Вјетнам Галисија дили Гренландија Данимарка Зимбабве жест дили Индонезија Индонезија жест дили Исвеч Италија жест дили Камбоҹа Квебек жест дили Кирибати Колумбија жест дили Конго Кореја жест дили Литва Маврики креолу Македонија Малта Маршалл Мексика жест дили Мјанма Нидерланд Ниуе Норвеч Перу жест дили Полша жест дили Самоа Сејшел креолу Соломон Адалары пиҹини Таити Тонга Увеа Украјна Финландија жест дили Фиҹи Франса жест дили Чили жест дили Чин (мандарин, садәләшдирилмиш) Чин (мандарин, әнәнәви) абуа адангме албан алман амһара африкаанс ајмара баса (Камерун) баск бауле бенгал бикол бислама болгар булу варај венда волајта га газах ган гокана гуарани гуҹарат гырғыз дамара дреһу дуала дхолуо еве едо ермәни естон ефик занде зулу ибо иврит илок инҝилис исланд исоко испан италјан кана каннада каонде карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кисси кореја коса крио куангали куанјама ламба латыш ленҹе лингала лози ломве луганда лунда макуа малагаси малај малајалам мамбве-лунгу маратһ мајја маҹар мизо михе монгол море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндау ндебеле ндебеле (Зимбабве) ндонга нзема нјанека нјунгве окпе оромо осетин пангасинан папјаменто (Күрасао) пиҹин (Камерун) полјак португал португал (португал) пәнҹаб румын рус рус жест дили санго сапотек (Истм) свати себуан сена сепеди серб сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тив тигре тотонак тсва тсонга тумбука түрк түркмән умбунду урду уруунд урһобо фарс фин франсыз хорват чех чибемба чилуба чинјанја читонга читонга (Малави) чичева шона јао јапон јоруба јунан ҝүрҹү Һаити креолу һауса һереро һилигајнон һинд һири-моту әрәб өзбәк\nҸаныны горујан Чобанын вә Нәзарәтчинин јанына гајыт\nЈәгин бу брошүрдә һаггында данышылан чәтинликләрдән бири вә ја бир нечәси сәнә танышдыр. Әҝәр беләдирсә, сән тәк дејилсән. Аллаһын һәм гәдимдә, һәм дә мүасир дөврдә јашајан бир чох садиг бәндәләри охшар чәтинликләрлә үзләшибләр. Јеһова онлара чәтинликләринин өһдәсиндән ҝәлмәјә көмәк едиб. О, сәнә дә көмәк етмәјә гадирдир.\nЈеһоваја дөнәркән О, сәнә көмәк едәҹәк\nӘМИН ОЛ КИ, Јеһоваја дөнәркән О, сәнә көмәк едәҹәк. Сәнә гајғыларынын өһдәсиндән ҝәлмәјә, инҹиклији дәф етмәјә, һабелә виҹдан әзабындан гуртулуб әглән вә руһән раһатлыг тапмаға јардым едәҹәк. Онда гәлбиндә јенидән диндашларынла бирҝә Јеһова Аллаһа хидмәт етмәк истәји ојанаҹаг. Биринҹи әсрдә дә бәзи мәсиһиләрлә белә олмушду. Һәвари Бутрус онлар һагда јазмышды: «Сиз јолуну азмыш гојунлар кими идиниз, анҹаг инди ҹанынызы горујан чобанын вә нәзарәтчинин јанына гајытдыныз» (1 Бутрус 2:25).\nЈеһоваја дөнмәклә сән ән дүзҝүн аддымы атаҹагсан. Бунунла Јеһованын гәлбини севиндирәҹәксән (Мәсәлләр 27:11). Билдијин кими, Јеһованын һиссләри вар вә бизим һәрәкәтләримиз Ону ја севиндирир, ја да кәдәрләндирир. Сөзсүз ки, Јеһова бизи Ону севмәјә, Она хидмәт етмәјә мәҹбур етмир (Ганунун тәкрары 30:19, 20). Мүгәддәс Китаб үзрә бир алим бу фикрә белә бир шәрһ вермишди: «Инсанын үрәјинин гапысынын бајыр тәрәфдә дәстәји јохдур. О, јалныз ичәридән ачылыр». Јеһоваја үрәкдән, мәһәббәтдән ирәли ҝәләрәк ибадәт едәндә бу гапыны ачырыг. Белә едәндә биз Она садиг олдуғумузу ҝөстәририк. Јеһова үчүн бундан дәјәрли һәдијјә јохдур. Бу, Онун үрәјини чох севиндирир. Һәгигәтән дә, Јеһоваја лајигинҹә ибадәт едәндә дујдуғумуз хошбәхтликлә һеч бир шеј мүгајисәјә ҝәлмәз (Һәвариләрин ишләри 20:35; Вәһј 4:11).\nҮстәлик, сән јенидән мәсиһи кими Аллаһа ибадәт етмәјә башлајанда руһани тәләбатларын өдәниләҹәк (Мәтта 5:3). Белә ки, инсанлар нәјә ҝөрә дүнјаја ҝәлдикләрини билмәк истәјирләр. Онлар һәјатын мәнасы илә бағлы суалларына ҹаваб ахтарырлар. Чүнки Јеһова инсанлары бу ҹүр тәләбатла јарадыб. О, бизи елә јарадыб ки, Она ибадәт етмәк бизә хошбәхтлик ҝәтирсин. Јеһоваја мәһәббәтдән ирәли ҝәләрәк ибадәт етдијимизи анлајанда дујдуғумуз мәмнунлуг һеч нә илә мүгајисә олуна билмәз (Зәбур 63:1—5).\nБил ки, Јеһова сәнин Она дөнмәјини истәјир. Чохлу дуаларла, бөјүк диггәтлә сәнин үчүн бу брошүр һазырланыб. Јәгин ки, бу брошүрү сәнә ағсаггал вә ја һансыса һәмиманлын вериб. Сән буну артыг охумусан, бурада јазыланлара һај вермисән. Бүтүн бунлар сүбут едир ки, Јеһова сәни унутмајыб. Әксинә, О, јенидән сәни нәвазишлә Өзүнә ҹәлб едир (Јәһја 6:44).\nБәли, Јеһова итән хидмәтчиләрини һеч вахт унутмур. Буну билмәк неҹә дә хошдур. Донна адлы бир баҹы буну өз үзәриндә һисс етмишди. О дејир: «Мән јаваш-јаваш һәгигәтдән узаглашмышдым. Анҹаг Зәбур 139:23, 24 ајәләриндәки сөзләри тез-тез фикирләширдим: “Худаја, мәни јохла, гәлбими өјрән, мәни имтаһан ет, нараһат дүшүнҹәләрими бил, ҝөр мәндә пис мејил вармы. Әбәдијјәт јолунда мәнә бәләдчи ол!” Билирдим ки, мән бу дүнјаја мәхсус дејиләм. Һеч ҹүр дүнјаја ујғунлаша билмирдим. Һәм дә анлајырдым ки, мәним јерим Јеһованын тәшкилатыдыр. Јаваш-јаваш баша дүшдүм ки, Јеһова мәни атмајыб. Садәҹә мән Она дөнмәли идим. Чох хошбәхтәм ки, бу аддымы атдым!»\n«Јаваш-јаваш баша дүшдүм ки, Јеһова мәни атмајыб. Садәҹә мән Она дөнмәли идим»\nБиз дуа едирик ки, сән дә «Јеһованын бәхш етдији севинҹи» јенидән дадасан (Нәһәмја 8:10). Јеһоваја дөндүјүн үчүн һеч вахт пешман олмајаҹагсан.\nҜери дөнмәклә бағлы јаранан суаллар\nАдәтән, хәстә нормал һәјата тәдриҹән гајыдыр. Сән дә руһани ҝүҹүнү бәрпа етмәк үчүн һәр ҝүн һеч олмаса бир аз руһани гида гәбул етмәлисән. Дүшүнмә ки, һәр шеји бирдән етмәлисән. Мүгәддәс Китабы охумаға, һансыса бир нәшри арашдырмаға, jw.орҝ сајтына ҝирмәјә бир нечә дәгигә вахт ајырмаг олар. Һәмчинин, јығынҹаглара ҝетмәји јубатма. Ән әсасы, Јеһоваја дуа ет вә Ондан көмәк истә. Бүтүн гајғыларыны Онун үзәринә гој, чүнки О, гајғыны чәкир (1 Бутрус 5:7).\n«Гејри-фәал оландан сонра дуа етмәјә дә үзүм јох иди. Ҹәсарәтими топлајыб дуа едәндән сонра јығынҹагдан бир ағсаггал мәнә баш чәкди. О, мәнә баша салды ки, Јеһова мәндән әлини үзмәјиб. Ағсаггал биринҹи аддым кими, Мүгәддәс Китабы һәр ҝүн охумағы мәсләһәт ҝөрдү. Мүгәддәс Китабы охујанда јығынҹаға гајытмаға ҝүҹүм олду. Бир вахтдан сонра јенидән тәблиғ етмәјә башладым. Севинирәм ки, Јеһова мәндән әлини үзмәди» (Ева).\nЈЫҒЫНҸАГ МӘНИ НЕҸӘ ГАРШЫЛАЈАҸАГ?\nАрхајын ол ки, јығынҹағын үзвләри сәни севинҹлә гаршылајаҹаг. Онлар сәни нә тәнгид, нә дә мүһакимә едәҹәк. Әксинә, сәни мәһәббәтлә әһатә едәҹәк вә сәни руһландырмаг үчүн әлләриндән ҝәләни едәҹәкләр (Ибраниләрә 10:24, 25).\n«Ибадәт евинә ҝәлмәјә утанырдым. Нараһат идим ки, ҝөрәсән, достларым мәни неҹә гаршылајаҹаг. Отуз ил габаг һәмин јығынҹагда ҝөрдүјүм јашлы бир баҹы јахынлашыб мәнә деди: “Евинә хош ҝәлмисән, оғлум!” Бу, мәни көврәлтди. Бәли, мән өз евимә гајытмышдым» (Хавјер).\n«Ибадәт евиндә һеч кимин ҝөзүнә ҝөрүнмәјим дејә ахырынҹы ҹәрҝәдә отурдум. Анҹаг мәни ушаг вахты јығынҹагда ҝөрәнләрин чоху мәни таныды. Онлар мәни севинҹлә гаршылајыб бағырларына басдылар. Үрәјимә раһатлыг чөкдү. Санки евимә ҝәлмишдим» (Марко).\nАҒСАГГАЛЛАР МӘНӘ НЕҸӘ КӨМӘК ЕДӘҸӘК?\nАғсаггаллар сәнинлә меһрибан рәфтар едәҹәкләр. Онлар «әввәлки мәһәббәтин»и аловландырмаг истәдијинә ҝөрә сәни тәрифләјәҹәкләр (Вәһј 2:4). Сәнә шәфгәтлә, «мүлајимҹәсинә» сәһвләрини дүзәлтмәјә јардым едәҹәкләр (Галатијалылара 6:1; Мәсәлләр 28:13). Ола билсин, ағсаггаллар кимәсә сәнинлә «Өзүнүзү Аллаһын мәһәббәтиндә сахлајын» вә ја «Јеһоваја јахынлаш» китабы (рус.) илә дәрс кечмәји тапшыраҹаг. Әмин ол ки, ағсаггаллар сәнә тәсәлли верәҹәк, атаҹағын һәр аддымда сәнә дајаг олаҹаглар (Әшија 32:1, 2).\n«Гејри-фәал олдуғум сәккиз ил әрзиндә ағсаггаллар һәмишә мәнә баш чәкибләр. Бир дәфә ағсаггал мәнә бирҝә чәкдирдијимиз шәкилләри ҝөстәрди. Шәкилләрә баханда бејнимдә чохлу хош хатирәләр ҹанланды. Јеһоваја хидмәт едән вахтларда дујдуғум севинҹин хиффәтини чәкдим. Ағсаггаллар мәнә руһани ишләрә гајытмаға көмәк етдиләр» (Виктор).\n«Аллаһ сәни ҝүҹлү едәҹәк»\nРуһани фәалијјәтини бәрпа едәркән «Јеһованы нәғмәләрдә тәрәннүм един» адлы нәғмә китабымыздакы бир чох нәғмәләр сәнә мәнәви раһатлыг тапмаға вә руһланмаға көмәк едә биләр. Мәсәлән, 60-ҹы нәғмәнин сөзләринә фикир вер. Нәғмә 1 Бутрус 5:10 ајәсинә әсасланараг «Аллаһ сәни ҝүҹлү едәҹәк» адланыр.\nАллаһ-Таала ачды сәнә һәгигәти,\nШәфәг сачды, нурлу јола чыхдын.\nРәбб гәлбиндә ҝөрдү о саф нијјәтини —\nСалеһ ишләр ҝөрмәкдир амалын.\nВәфа анды ичдин Аллаһына,\nСадиг галыр О, әһди-пејмана.\nСәнин үчүн Аллаһ Оғлун етди фәда,\nИстәр оласан даим јенилмәз.\nУнутма ки, Аллаһ гыјдыса Оғлуна,\nСәндән һеч вахт ҝүҹүн әсирҝәмәз!\nЈеһова унутмаз зәһмәтини,\nДарда гојмаз садиг бәндәсини.\nЈеһоваја мәхсуссан, сатын алыб сәни.\nГојмаз сарсылмаға, тутар О, әлини.\nДүзҝүн јол ҝөстәрәрәк һифз едәр ҹаныны.\nГојмаз сарсылмаға, ҝүҹлү едәр сәни.\nБу вә диҝәр Падшаһлыг нәғмәләринин мусигисини динләмәк үчүн НӘШРЛӘР > МУСИГИ бөлмәсинә дахил олун.\nОнлар мусиги ешгинә топлашыблар


Q=3	C=3	SS=2	LS=0	PS=0	DC=0	LC=0	SD=0	BS=2	G0=165	G1=118	G2=41	DLID=az_RU	BODY=Јунус пејғәмбәр сәһвләриндән дәрс алды | Әсил иман\nОН ҮЧҮНҸҮ ФӘСИЛ\nО, сәһвләриндән дәрс алды\n1, 2. а) Јунус пејғәмбәрин сәһви уҹбатындан нә баш верир? б) Јунус пејғәмбәрин әһвалатындан нә өјрәнирик?\nЈУНУС ПЕЈҒӘМБӘРИН әлиндә олсајды, бу дәһшәтли сәсләри кәсәрди. Бир тәрәфдән ҝәминин кәндирләри арасындан выјылдајан шиддәтли күләјин сәси, диҝәр тәрәфдән ҝәмијә һүҹум чәкәрәк онун тахта өртүјүнү ҹырылдадыб инләдән нәһәнҝ далғаларын сәси она әзаб верир. Амма она ән чох әзаб верән ҝәмини сујун үзүндә сахламаға чалышан ҝәмичиләрин, капитанын вә екипажын һарајыдыр. Пејғәмбәр әминдир ки, бу адамлары өлүм ҝөзләјир вә буна баис одур!\n2 Ахы о, нә едиб? О, Аллаһы Јеһованын сөзүндән чыхыб. Ҝөрәсән, онун бу сәһви Аллаһла мүнасибәтинә сон гојмајыб? Бу суалын ҹавабындан өзүмүзә чох шеј ҝөтүрә биләрик. Мәсәлән, Јунус пејғәмбәрин әһвалатындан ҝөрәҹәјик ки, һәтта ҝүҹлү иманы олан инсан белә, сәһв едә биләр, амма сонра сәһвини дүзәлдә биләр.\n3-5. а) Јунус пејғәмбәрин ады чәкиләндә адәтән чохларынын јадына нә дүшүр? б) Јунус пејғәмбәрин мәншәји һагда нә мәлумдур? (Һәмчинин һашијәјә бах.) в) Нәјә ҝөрә Исраилдә пејғәмбәр олмаг Јунус пејғәмбәрә асан вә хош дејилди?\n3 Адәтән Јунус пејғәмбәрин ады чәкиләндә чохларынын јадына онун итаәтсизлији вә тәрслији дүшүр. Лакин онун мүсбәт ҹәһәтләри мәнфи ҹәһәтләриндән чох иди. Билдијимиз кими, о, пејғәмбәр олуб. Әҝәр садиг вә салеһ инсан олмасајды, Јеһова Аллаһ ону Өз пејғәмбәри сечмәзди.\nЈунус пејғәмбәрин мүсбәт ҹәһәтләри мәнфи ҹәһәтләриндән чох иди\n4 Мүгәддәс Китабда Јунус пејғәмбәрин мәншәји һагда ҹәми бир-ики сөз јазылыб. (2 Падшаһлар 14:25 ајәсини оху.) О, Насирә шәһәриндән дөрд километр аралыда јерләшән Ҹат-Һәфәрдән иди *. (Јунус пејғәмбәрдән тәхминән сәккиз јүз ил сонра јашамыш Иса пејғәмбәр Насирә шәһәриндә боја-баша чатмышды.) Јунус пејғәмбәр онгәбиләли Исраил падшаһлығынын һөкмдары II Әрубамын һакимијјәти дөврүндә пејғәмбәр олуб. О, пејғәмбәр оланда Илјас пејғәмбәрин вахтындан узун илләр кечмишди. Илјас пејғәмбәрин хәләфи Әлјәсә пејғәмбәр Әрубамын атасынын һакимијјәти дөврүндә вәфат етмишди. Јеһова Аллаһ бу ики пејғәмбәр васитәсилә Исраилдән Баал дининин көкүнү кәсмишди, амма халг јенә дә јолуну азмышды. Инди өлкәни Јеһова Аллаһын бәјәнмәдији ишләр ҝөрән падшаһ идарә едирди, ҹамаат да онун јолу илә ҝедирди (2 Пад. 14:24). Бу сәбәбдән Јунус пејғәмбәрә белә мүһитдә пејғәмбәр олмаг нә асан иди, нә дә хош. Амма о, һеч нәјә бахмајараг, Аллаһын һәвалә етдији иши сәдагәтлә јеринә јетирирди.\n5 Бир ҝүн Јунус пејғәмбәрин һәјаты көклү шәкилдә дәјишди. Јеһова Аллаһ она бир тапшырыг верди. Бу тапшырыг она чох чәтин ҝәлди. Ҝәлин ҝөрәк Аллаһ Јунус пејғәмбәрә нә бујурду.\n«Дур, Нејнәваја... ҝет»\n6. Јеһова Аллаһ Јунус пејғәмбәрә һансы тапшырығы верди вә нәјә ҝөрә бу тапшырыг ону горхутду?\n6 Јеһова Аллаһ Јунус пејғәмбәрә деди: «Дур, Нејнәваја, о бөјүк шәһәрә ҝет вә һөкм хәбәрини орада бәјан ет, чүнки онларын шәр әмәлләри дәрҝаһыма јетишиб» (Јун. 1:2). Бу тапшырыг пејғәмбәри горхуја салды. Ону баша дүшмәк олар. Нејнәва 800 километр шәргдә јерләширди. Ора чатмаг үчүн пијада һарадаса бир ај јол ҝетмәк лазым иди. Лакин әсас проблем јолун узаглығы дејилди, Јунус пејғәмбәр Аллаһын һөкм хәбәрини ашшурлулара, гәддар, ганичән бир халга чатдырмалы иди. Әҝәр Аллаһын халгынын арасында она гулаг асан аз идисә, бу бүтпәрәстләрдән нә ҝөзләмәк оларды?! Пејғәмбәр о бојда Нејнәвада, «ганлар шәһәриндә» Аллаһын тапшырығыны тәкбашына неҹә јеринә јетирәҹәкди? (Наһ. 3:1, 7).\n7, 8. а) Аллаһын тапшырығыны јеринә јетирмәмәк үчүн Јунус пејғәмбәр нә етмәјә һазыр иди? б) Нәјә ҝөрә Јунус пејғәмбәрин горхаг олдуғуну дүшүнмәмәлијик?\n7 Биз билмирик, бәлкә дә, Јунус пејғәмбәрин ағлындан бу ҹүр фикирләр кечмишди. Мүгәддәс Китабда тәкҹә бу јазылыб ки, Јунус пејғәмбәр гачыб ҝетди. Јеһова Аллаһ ону шәргә ҝөндәрди, о исә гәрбә доғру, мүмкүн гәдәр узаға үз тутду. Дәниз саһилиндәки Јаффа адланан лиман шәһәринә ениб Таршишә ҝедән бир ҝәми тапды. Бәзи алимләрин фикринҹә, Таршиш Испанијанын әразисиндә јерләширди. Әҝәр беләдирсә, онда Јунус пејғәмбәр Нејнәвадан тәхминән 3500 километр узаға үз тутмушду. Бөјүк дәнизин о бири тајына сәјаһәт һарадаса бир ил чәкирди. Аллаһын тапшырығыны јеринә јетирмәмәк үчүн пејғәмбәр бу гәдәр јол ҝетмәјә һазыр иди! (Јунус 1:3 ајәсини оху.)\n8 Белә чыхыр ки, Јунус пејғәмбәр горхаг иди? Ҝәлин нәтиҹә чыхартмаға тәләсмәјәк. Ирәлидә ҝөрәҹәјик ки, о, бир сыра ҹәсарәтли аддымлар атмышды. Амма Јунус пејғәмбәр дә бизим кими зәиф ҹәһәтләри илә мүбаризә апарырды (Зәб. 51:5). Мәҝәр елә инсан вар ки, һеч вахт һеч нәдән горхмасын?!\n9. Һәрдән биздә Јеһова Аллаһын тапшырығына неҹә мүнасибәт јарана биләр вә бу вахт нәји јадда сахламалыјыг?\n9 Һәрдән бизә елә ҝәлә биләр ки, Аллаһын тапшырығыны јеринә јетирмәк чәтиндир, һәтта мүмкүн дејил. Аллаһын Падшаһлығыны мүждәләмәк бизим ән үмдә ишимиздир. Амма бәзән бу иши иҹра етмәјә горха биләрик (Мәт. 24:14). Бу заман Иса пејғәмбәрин дедији бу сөзләр асанлыгла јаддан чыха биләр: «Аллаһ үчүнсә мүмкүн олмајан шеј јохдур» (Марк 10:27). Белә анларда Јунус пејғәмбәрин нә һиссләр кечирдијини баша дүшмәк олар. Бәс јахшы, Јунус пејғәмбәр ҝәмијә минәндән сонра нә олду?\nЈеһова Аллаһ итаәтсиз пејғәмбәрини тәнбеһ едир\n10, 11. а) Ҝәми саһилдән узаглашанда Јунус пејғәмбәр нә фикирләшир? б) Ҝәмидәкиләри һансы тәһлүкә ҝөзләјирди?\n10 Ҝәлин бу сәһнәни хәјалымызда ҹанландыраг: Јунус пејғәмбәр еһтимал ки, финикијалыларын јүк ҝәмисинә минир. Капитан, ҝәми һејәти јола чыхмаға һазырлашыр. Ҝәми јаваш-јаваш саһилдән узаглашыр, саһил ҝөздән итир. Ола билсин, Јунус пејғәмбәр дүшүнүр ки, Нејнәваја ҝетмәкдән ҹаныны гуртарыб. Амма бирдән һава дәјишир.\n11 Ҝүҹлү күләк башлајыр. Күләк дәнизи чалхалајыр, далғалар шаһә галхыр. Бу далғалар һәтта мүасир ҝәмиләри белә, ојунҹаг кими атыб-тутарды. Бәс уҹсуз-буҹагсыз дәниздә бапбалаҹа ҝөрүнән, тахтадан дүзәлдилмиш бу ҝәми нәһәнҝ далғалар гаршысында нә гәдәр давам ҝәтирәҹәк? Јунус пејғәмбәр сонралар јазмышды ки, дәнизин үзәринә ҝүҹлү күләк ҝөндәрән Јеһова Аллаһ иди. Ҝөрәсән, һәмин ан о, буну билирди? Дәгиг дејә билмәрик. Амма бир шеј мәлумдур: ҝәмичиләрин һәрәси өз аллаһына јалваранда Јунус пејғәмбәр баша дүшүрдү ки, бунун һеч бир хејри јохдур (Лав. 19:4). Мүгәддәс Китабда јазылыб: «Ҝәми аз гала батаҹагды» (Јун. 1:4). Бәс Јунус пејғәмбәр һансы үзлә Јеһова Аллаһа дуа етсин?! О ки Аллаһын сөзүндән чыхмышды.\n12. а) Нә үчүн Јунус пејғәмбәри фыртына вахты јатдығына ҝөрә гынамамалыјыг? (Һәмчинин һашијәјә бах.) б) Фыртынаја кимин сәбәбкар олдуғуну Јеһова Аллаһ неҹә ачыр?\n12 Јунус пејғәмбәр ҝөрәндә ки, әлиндән һеч нә ҝәлмир ҝәминин анбарына ениб јатыр, дәрин јухуја ҝедир *. Ҝәминин капитаны ҝәлиб ону ојадыр вә дејир ки, дуруб һамы кими аллаһына дуа етсин. Ҝәмичиләр баша дүшүрләр ки, бу, ади фыртына дејил, буна ҝөрә дә пүшк атыб сәбәбкары тапмаг гәрарына ҝәлирләр. Шүбһәсиз, һәр дәфә пүшк кимдәнсә јан кечәндә Јунус пејғәмбәрин үрәји даһа да сүрәтлә дөјүнүр. Тезликлә һәр шеј ајдын олур. Јеһова Аллаһ фыртынанын сәбәбкарыны үзә чыхарыр, пүшк Јунус пејғәмбәрә дүшүр. (Јунус 1:5—7 ајәләрини оху.)\n13. а) Јунус пејғәмбәр нәји бојнуна алыр? б) Јунус пејғәмбәр ҝәмичиләрә нә дејир вә нә үчүн?\n13 Јунус пејғәмбәр һәр шеји ачыб ҝәмичиләрә данышыр. Дејир ки, о, Гадир Аллаһ Јеһованын гулудур вә Аллаһын вердији тапшырыгдан бојун гачырыб Ону аҹыгландырдығы үчүн бу фәлакәт онларын башына ҝәлиб. Һамыны дәһшәт бүрүјүр, ҝөзләрдә горху охунур. Ҝәмичиләр Јунус пејғәмбәрдән сорушурлар ки, хилас олмаг үчүн нә етсинләр. Пејғәмбәр дејир: «Мәни галдырыб дәнизә атын, дәниз сакитләшәҹәк. Чүнки билирәм, бу ҝүҹлү фыртына мәним уҹбатымдан сизи јахалады» (Јун. 1:12). Јәгин пејғәмбәр ҹошгун дәниздә, бумбуз суда батдығыны ҝөзүнүн габағына ҝәтирир, ҹанына титрәтмә дүшүр. Амма онлары хилас етмәлидир, бу, онун әлиндәдир. Ахы билә-билә бу гәдәр адамы неҹә өлүмә версин?!\n14, 15. а) Јунус пејғәмбәрин иманыны неҹә өрнәк ала биләрик? б) Пејғәмбәрин сөзләриндән сонра ҝәмичиләр нә етдиләр?\n14 Сизҹә, горхаг адам дејә биләрди ки, ону ҝөтүрүб дәнизә атсынлар? Јәгин Јунус пејғәмбәрин бу чәтин анда ҝөстәрдији ҹәсарәт вә фәдакарлыг Јеһова Аллаһы севиндирмишди. Бурадан пејғәмбәрин ҝүҹлү иман саһиби олдуғу да ҝөрүнүр. Биз ондан өрнәк алыб башгаларынын рифаһыны өзүмүзүнкүндән үстүн тутмалыјыг (Јәһ. 13:34, 35). Киминсә көмәјә, тәсәллијә, јахуд руһани дәстәјә еһтијаҹы оланда ҝәлин фәдакарлыг ҝөстәриб онлара көмәк едәк. Онда Јеһова Аллаһы шад етмиш оларыг!\nЈунус пејғәмбәрин тәкиди илә ҝәмичиләр ону дәнизә атдылар\n15 Ола билсин, Јунус пејғәмбәрин сөзләрини ешидәндә ҝәмичиләрин она јазығы ҝәлди, чүнки әввәлҹә ону дәнизә атмаг истәмәдиләр. Онлар фыртыналы дәниздә јолларына давам етмәк үчүн әлләриндән ҝәләни етдиләр, амма хејри олмады. Фыртына ҝет-ҝедә ҝүҹләнирди. Ахырда ҝөрдүләр ки, башга чыхыш јолу јохдур. Јунус пејғәмбәрин Аллаһы Јеһованы чағырыб Ондан мәрһәмәт диләдиләр вә пејғәмбәри галдырыб дәнизә атдылар (Јун. 1:13—15).\nМәрһәмәт вә гуртулуш\n16, 17. Дәнизә атыландан сонра Јунус пејғәмбәрин башына нә ҝәлир? (Һәмчинин шәкилләрә бах.)\n16 Јунус пејғәмбәр ҹошгун далғаларын ағушуна дүшүр. Јәгин о, батмамаг үчүн чапалајыр вә көпүкләрин, әтрафа сычрајан дамҹыларын арасындан сүрәтлә узаглашан ҝәмијә бахыр. Будур, нәһәнҝ далғалар үстүнә ашыб ону суја батырыр. Пејғәмбәр јаваш-јаваш суја гәрг олур вә дүшүнүр ки, артыг сону чатыб.\n17 Јунус пејғәмбәр һәмин вахт кечирдији һиссләри сонралар гәләмә алмышды. О вахт бүтүн һәјаты бир ан ичиндә ҝөзүнүн габағындан ҝәлиб кечмишди. О, Јеһова Аллаһын Јерусәлимдәки ҝөзәл мәбәдини бир даһа ҝөрмәјәҹәјини дүшүнүб кәдәрләнирди. Она елә ҝәлирди ки, ҝет-ҝедә дәнизин дибинә чөкүр, дағларын дибинә енир, јосунлар она сарылыр, бура онун гәбри олаҹаг. (Јунус 2:2—6 ајәләрини оху.)\n18, 19. а) Дәнизин дибиндә Јунус пејғәмбәрин башына нә ҝәлир? б) Пејғәмбәри һансы ҹанлы удур вә бу ҹанлыны ким јетирмишди? (Һәмчинин һашијәјә бах.)\n18 Амма бирдән ҝөзләнилмәз бир шеј баш верир. Нәһәнҝ, гара бир шеј она сары үзүр. Онун үстүнә шығыјыр вә ири ағзыны ачыб ону удур!\n«Јеһова нәһәнҝ бир балыг јетирди вә балыг Јунусу удду»\n19 Бу да сон! Амма јох, о, сағдыр! Ону һејрәт бүрүјүб. Онун нә сүмүкләри сыныб, о нә һәзм олунур, нә дә боғулур. Әслиндә, бу јер онун гәбри олмалыдыр, амма о, бурада дири галыб. Ҝет-ҝедә Јунус пејғәмбәрин һејрәти даһа да артыр. Шүбһәсиз, бу нәһәнҝ балығы Јеһова Аллаһ јетирмишди * (Јун. 1:17).\n20. Јунус пејғәмбәрин дуасындан онун һаггында нә өјрәнирик?\n20 Саатлар дәгигәләри әвәз едир. Һәр јан зүлмәт гаранлыгдыр. Јунус пејғәмбәр олуб-кечәнләри дүшүнмәјә башлајыр, Јеһова Аллаһа дуа едир. Онун дуасы «Јунус» китабынын икинҹи фәслиндә јазылыб. Бу дуадан Јунус пејғәмбәр барәдә чох шеј өјрәнмәк олар. Мәсәлән, онун дуасыны охујанда ајдын олур ки, о, Мүгәддәс Јазылары јахшы билирди, белә ки, дуасында «Зәбур»дан чохлу ситатлар ҝәтирмишди. Һәмчинин бу ајәләрдән ҝөрүнүр ки, о, һәр шејә ҝөрә Аллаһа шүкүр едирди. Пејғәмбәр дејирди: «Мән исә Сәнә шүкранларла гурбан ҝәтирәҹәјәм, нәзирими јеринә јетирәҹәјәм, гуртулуш Сәндәндир, еј Јеһова» (Јун. 2:9).\n21. Јунус пејғәмбәр нәји баша дүшдү вә биз бундан һансы ваҹиб шеји өјрәнирик?\n21 Јунус пејғәмбәр баша дүшдү ки, Јеһова Аллаһ һәтта «балығын гарнында» ону горудуса, демәли, хидмәтчиси һарада олурса-олсун, һансы вәзијјәтә дүшүрсә-дүшсүн, Аллаһ онун дадына чатаҹаг (Јун. 1:17). Јалныз Јеһова Аллаһ инсаны нәһәнҝ балығын гарнында үч ҝүн-үч ҝеҹә сағ сахлаја биләр. Биз дә јадда сахламалыјыг ки, нәфәсимиз Јеһова Аллаһын әлиндәдир (Дән. 5:23). Алдығымыз нәфәсә ҝөрә, һәјатымыза ҝөрә Аллаһа борҹлујуг. Бәс буна ҝөрә Аллаһа шүкүр едирик? Она табе олуруг?\n22, 23. а) Јунус пејғәмбәр Аллаһа миннәтдар олдуғуну неҹә ҝөстәрди? б) Сәһвә јол верәндә Јунус пејғәмбәрдән неҹә өрнәк алмалыјыг?\n22 Бәс Јунус пејғәмбәр һагда нә демәк олар? О, Јеһова Аллаһа миннәтдар олдуғуну әмәлдә ҝөстәрди? Она итаәт етди? Бәли. Үч ҝүн-үч ҝеҹә кечәндән сонра балыг Јунус пејғәмбәри саһилә, «гуруја гајтарды» (Јун. 2:10). Бу гәдәр шејдән сонра Јеһова Аллаһ јенә Јунус пејғәмбәрә көмәк етди. Она үзүб гуруја чыхмаг лазым ҝәлмәди. Амма саһилдән о јана ҝедәҹәји јолу өзү тапмалы иди. Чох кечмәмиш Јунус пејғәмбәр Аллаһа доғрудан да миннәтдар олдуғуну сүбут етмәли олду. Јунус 3:1, 2 ајәләриндә дејилир: «Јеһованын сөзү икинҹи дәфә Јунуса назил олду: “Дур, Нејнәваја, о бөјүк шәһәрә ҝет. Сәнә дејәҹәјим сөзләри ҹар чәкиб онлара сөјлә”». Јунус пејғәмбәр бу дәфә нә етди?\n23 Мүгәддәс Китабда јазылыб: «Јунус Јеһоваја итаәт етди вә дуруб Нејнәваја ҝетди» (Јун. 3:3). Бәли, о, сөзсүз-совсуз Аллаһа табе олду. Ҝөрүндүјү кими, о, сәһвиндән дәрс ҝөтүрмүшдү. Бурада да Јунус пејғәмбәрин иманыны өрнәк ала биләрик. Һамымыз ҝүнаһлыјыг вә һамымыз сәһв едирик (Ром. 3:23). Амма руһдан дүшмәмәлијик, сәһвләримиздән дәрс ҝөтүрмәли, Аллаһа итаәткар олуб хидмәтимизә давам етмәлијик.\n24, 25. а) Јунус пејғәмбәр һансы мүкафаты алды? б) Ҝәләҹәкдә ону һансы немәтләр ҝөзләјир?\n24 Аллаһ Јунус пејғәмбәрә итаәткарлығынын әвәзини верди. Әввәла, Јунус пејғәмбәр сонралар хәбәр тутмушду ки, ҝәмичиләр сағ галыблар. Онун фәдакар аддымындан дәрһал сонра фыртына јатмыш, ҝәмичиләр Јеһова Аллаһдан бәрк горхмушдулар вә өз аллаһларыны гојуб Она гурбан ҝәтирмишдиләр (Јун. 1:15, 16).\n25 Ән бөјүк мүкафаты исә пејғәмбәр сонралар алды. Иса Мәсиһ өзүнүн гәбирдә нечә ҝүн галаҹағыны дејәркән Јунус пејғәмбәрин нәһәнҝ балығын гарнында галдығы ҝүнләри мисал чәкмишди. (Мәтта 12:38—40 ајәләрини оху.) Јунус пејғәмбәр Ҹәннәтдә дирилиб буну ешидәндә, сөзсүз ки, чох севинәҹәк (Јәһ. 5:28, 29). Јеһова Аллаһ һәр биримизә мүкафат вермәк истәјир. Ҝәлин Јунус пејғәмбәр кими сәһвләримиздән дәрс алаг, Аллаһа итаәткар олаг вә башгаларынын рифаһыны дүшүнәк.\n^ абз. 4 Јунус пејғәмбәрин Ҹәлилә бөлҝәсиндән олмасы мараглы мәгамдыр. Чүнки фәрисиләр Иса пејғәмбәр барәдә тәкәббүрлә белә сөзләр демишдиләр: «Ахтарсан, ҝөрәрсән ки, Ҹәлиләдән пејғәмбәр чыхмајаҹаг» (Јәһ. 7:52). Бир чох тәрҹүмәчиләрин вә тәдгигатчыларын фикринҹә, фәрисиләр Ҹәлиләни әһәмијјәтсиз һесаб етдикләри үчүн дүшүнүрдүләр ки, орадан пејғәмбәр чыхмајыб вә чыхмајаҹаг. Бу ҹүр дүшүнмәклә фәрисиләр һәм тарихи, һәм дә пејғәмбәрлији инкар едирдиләр (Әшј. 9:1, 2).\n^ абз. 12 Јунус пејғәмбәрин бәрк јатдығыны ҝөстәрмәк үчүн Септуаҝинтада онун хорулдадығы јазылыб. Амма бу, о демәк дејил ки, ону нә өзүнүн, нә дә башгаларынын һәјаты марагландырмырды. Бир шеји нәзәрә алмалыјыг ки, бәзән кәдәрли оланда инсаны јуху басыр. Мәсәлән, Мүгәддәс Китабда јазылыб ки, Иса пејғәмбәр Ҝетсемани бағында әзаблы анлар јашајанда онун һәвариләри Бутрус, Јагуб вә Јәһја кәдәрдән үзүлүб јухуја ҝетмишдиләр (Лука 22:45).\n^ абз. 19 «Балыг» сөзүнүн ибрани еквиваленти јунан дилинә «дәниз әждаһасы», «нәһәнҝ балыг» кими тәрҹүмә олунуб. Бунун һансы су һејваны олдуғу мәлум дејил. Амма Аралыг дәнизиндә адамы дири-дири уда биләҹәк гәдәр бөјүк олан көпәкбалыгларына раст ҝәлмәк олар. Башга јерләрдә бундан да бөјүк көпәкбалыглары вар. Балина көпәкбалығынын узунлуғу 15 метрә чатыр, һәрдән бундан да узун олур.\nНә вахтса сиз дә Јунус пејғәмбәр кими Јеһова Аллаһын тапшырығыны јеринә јетирмәјә горхмусунуз?\nЈеһова Аллаһ Јунус пејғәмбәрә итаәткар олмағы неҹә өјрәтди?\nНәдән ҝөрүнүр ки, Јунус пејғәмбәр сәһвләриндән дәрс алды?\nҺансы саһәләрдә Јунус пејғәмбәрин иманыны өрнәк ҝөтүрә биләрсиниз?